text:
E artista contemporaneo, Natusha Croes, lo ta facilitando un tayer di arte bibo ‘live art’, uzando su practica como un creador multidisciplinario. E flamante artista aki, a termina su estudio na Gerrit Rietveld Academie, Audio Visual Fine Arts (2015) y su Master of Arts in Performance Making na Goldsmiths University of London (2019). E workshop aki di ‘performance’ ta cuminsa 17 Mei pa 11 di Juni tur dialuna, diamars, diaranson y diabierna for di 6or di atardi pa 9or di anochi na Ateliers ‘89.
Lo enfoca durante e tayer aki riba e ‘externalización’ di e espacio interior di cada un di e participantenan, uzando medio artistico manera texto, dibuho, pintura y collage. Nan ta pasa door di un proceso ‘introspectivo’ corporal pa asina manifesta den e pistanan di palabra y imagen loke ta biba den nan. For di eynan lo analisa e vision board crea, pa duna un ruta di buskeda pa e materialnan cu lo por crea e portal entre nan realidad interior pa e exterior.
Esaki lo manifesta un realidad nobo den formato tres dimensional. Uzando tecnica di diseño di obheto/espacio tres dimensional manera sculptura/instalacion pa asina crea e ‘set design’ of e plataforma cu finalmente lo ser activa y presenta den ‘performance’ of film/video. Un biahe profundo den e participantenan nan mesun sentido di existencia, pa asina conecta cu nan alma y fuente di creatividad. Natusha Croes lo facilita e proceso cu diferente ehercicio di ‘revelation’ y modo creativo unico di contesta e preguntanan manera: Ken mi ta di paden bayendo pafo?
Pa inscribi por manda preferibel un e-mail cu tur informacion personal na director Ateliers ’89 [email protected] Por yama tambe e siguiente numbernan di telefon: 5654613 – 5885776. Edad ta 12 aña pariba.


c: text/html

text:
San Nicolas: Den oranan di atardi y anochi a tuma lugar 4 entrada hudicial na diferente adres na San Nicolas.
E entradanan hudicial ta en coneccion cu un criatura di 3 aña cu ta perdi.
E ta ruman di e mucha di 5 aña cu a fayece awe den oranan di atardi. Te na e momentonan aki no sa paradero di e criatura aki.
Polis lo bay manda aki rato un relato tocante e caso aki. Awe durante dia famia di e mucha a pone caba riba red social cu e criatura aki ta perdi y cu nan ta buskando su paradero.
Pendiente pa mas informacion di Cuerpo Policial.

robotstxt: allowed

filter: keep


text:
ORANJESTAD, Aruba: En conexion cu e biahe di studiantenan pa exterior, Post Aruba N.V. e aña aki atrobe ta ofrece un tarifa special pa manda paki. E tarifa special aki ta pa e peso di minimo 2 kilo y maximo 20 kilo.
Post Aruba ta contento di anuncia cu pa manda paki pa Hulanda ta costa 35 florin pa 2 kilo y 7 florin pa cada kilo adicional, pa Merca e ta 29 florin pa 2 kilo y 10 florin pa cada kilo adicional, pa Corsou ta 15 florin pa 2 kilo y 5 florin pa cada kilo adicional, pa Colombia e ta 32 florin pa 2 kilo y 7 florin pa cada kilo adicional y pa Costa Rica e ta 27 florin pa 2 kilo y 6 florin pa cada kilo adicional.
E tarifa special aki tin validez entre dia 4 di Augustus te cu 8 di September proximo. Por manda e pakinan na e oficinanan Oranjestad, Santa Cruz y San Nicolas.
A funda e compania priva Post Aruba N.V. na aña 2005. Su oficina principal ta situa na J.E. Irausquin Plein # 9 na Oranjestad y tin 2 oficina adicional na Santa Cruz y San Nicolas. Ey ta ofrece tur tipo di servicio, for di manda un envelop, te na carga pisa. Post Aruba N.V. ta conta cu 111 empleado, cu diariamente ta yega na 42 mil adres situa tur rond di nos isla. Mas cu djis un servicio, e empleadonan atento ta percura pa tanto comunidad como sector comercial por comunica cu otro.
Pa mas informacion riba servicionan di Post Aruba N.V., bishita e website www.postaruba.com of check nan paginanan riba Facebook, cu ta Post Aruba N.V y Aruba Stamps.


text:
Mediador Anselmo Pontilius ta elabora riba e referndo cu STA a pidi. Den e caso aki no ta mira cambio di dos sindicato cu a negocia CAO. E ta bisa cu por lo menos tin trankilidad di parti trahado den e reduccion di personal.
Tin un CAO nobo y esey ta firma pa otro aña si yega na un acuerdo. Derecho pa trahado yega na un CAO y gerencia a manda proposicion na FTA si ta di acuerdo. Tin e libertad di si cada miembro ta acepta of rechasa.
Si no ta di acuerdo cu e pakete ta bay bek na mesa, a pidi un referendo pero no a haya resultado. No por stroba e trahado si ta di acuerdo of no a pesar di diferencia di opinion di tur trahado, tin cu acepta e crisis y no por complace tur hende.
Mayoria ta dicid den caso manera e organisacion cu ta compronde e interes di cada trahado di AAA. E desacuerdo mester supera e ideal cu FTA y STA tin cu nan diferente opinion y cua ta e puntonan cu nan por flexibilisa.
Sr. Pontilius ta bisa cu gerencia ta habri pa sigui negocia, pa sindicato na final e trahado su interes ta conta. Pero lo sigui sinta na mesa pa un CAO pa negocia den termino corto, medio of largo. Esey ta e recomendacion.


text:
Petroli i dos isla di Antia tabata tin un relashon hopi íntimo hinter e promé mitar di siglo pasá. Sosiedat di tantu Aruba komo Kòrsou a ser transformá radikalmente ora e dos rafinaderianan (Exxon na Aruba i CPM (Shell) na Kòrsou) a ser trahá.
Den segunda guera mundial e dos rafinaderianan aki tabata instrumental pa Aliadonan a gana e guera kontra Hitler. Despues di Guera e dos rafinaderianan tabata un di esnan mas grandi na mundu. Pero ku tempu nan a bin ta pèrdè importansia te ku den final di añanan 80 E kontrakt ku Venezuela tabata tin ku Shell i Exxon pa bende petroli na un preis pre-determiná a ekspirá. Pasombra e rafinaderianan tabata diseñá spesífikamente pa rafiná petrolio Venezolano i Venezuela no kera bende e multinashonalnan petrolero un preis ku ta kumbiní nan (Venezuela e tempu ei tabata ke kòntròl vertikal di saka e krudo for di tera te ku bende gasolin na pòmp (na Merka nan ta hasi esaki via e pòmpnan di CITGO), e ora ei tantu Exxon komo Shell a disidí di sera e plantanan.
a ser desmantelá. Na Kòrsou e operashon di e planta a ser kontinuá ku PDVSA di Venezuela bou di un kontrakt ku te awe tin hopi hende ta kuestioná ku e desishon ei a kumbiní e sosiedat di Kòrsou (tantu ekonómikamente komo e parti di polushon). Tin ta bisa ku e kontinuashon di e rafinaderia a posponé inesesriamente kambionan ku mester a bin “any way” pa e sosiedat por a keda konektá ku e kambionan mundial di hasi ekonomia na un manera mas kontemporáneo. E isla a prolongá un sistema ya un poko “outdated” di hasi nogoshi paso tur hende a relahá ora PDVSA a kontinuá e operashon, tanten na Aruba si tu hende mester a “shape-up” na un situashon radikalmente nobo. Ku e sierenan aki a parse ku definitivamente e influensia di Petroli na Kòrsou a bin kambia.
Oferta i demanda riba merkado Petrolero
For di komienso di e industria petrolero e merkado mundial di petrolio krudo a karakterisá su mes di tabata tin mas oferta di petroli ku demanda pa petroli.
Den 1930 e multinashonalnan petrolero a forma kartel (un akuerdo formal entre kompanianan den e mesun sektor, ku e idea di redusí òf eliminá kompetensia den un merkado determiná) pa dominá produkshon mundial y fiha preis. Di e manera aki preis di Petroli a mantené su mes bastante stabil te ku 1973, banda di 13 dòler Merikano pa barí. Na 1974, e paisnan di Mediano Oriente a suspendé eksportashon di petroli pa Merka i Hulanda i asina a provoká e promé krísis petrolero ku a manda e preis di un barí te na 44 dòler (preis no koregí pa 30 aña di inflashon. Si bo kue e 44 dòler ei den preis di awor lo e ta bai laba den 100 dòler. Loke ke men ku e shòk di e tempu ei ta mas grandi ku aworakí ta e kaso).
Esaki a bira e époka kaminda OPEP (organisashon di paisnan produktor di petroli)a asumí e ròl di regulá indirektamente e oferta di krudo i asina mantené e preis ku nan ta deseá.
Na 1979 preisnan a bolbe shut bai laira te na $79 pa motibu di revolushon na Iran. Opviamente, e subidanan grandi di preis di petroli tabata tin motibunan polítiko i for di 1985 nos ta bin mira un período di gran fluktuashon den preis. Na un banda tabata tin abundansia di krudo i na e otro un banda tabata tin e interes di OPEP pa sostené e preis ku nan ta deseá pero sin kòntròl total di e merkado. E situashon aktual ta radikalmente diferente.
Pakiko e situashon ta diferente?
Mundialmente nos ta serka òf nos ta kaba, na e tòp di produkshon di petroli (den literatura internashonal bo ta tende di “Peak_oil”). Último aña k’a pasa produkshon mundial di petroli a krese ku apénas 0,8% , tanten ku demanda den e mesun período a krese ku serka di 3%. E perspektiva di preis mas haltu no ta logrando di saka mas petroli for di e úniko mundu ku nos tin. Tampoko ta logrando di oumentá deskubrimentu di vèltnan di petrolio nobo: e último biaha ku den un aña logra deskubrí mas petroli mundu ta konsumí den e mesun aña tabata 25 aña pasá. For di e tempu ei, konsumo di petroli a bin ta superá deskubrimentu. Por ehèmpel nos bisiña Venezuela ta produsiendo awendia solamente 70% di nan máksimo den añanan 70.
Nos a yega e punto ku awendia mentalmente ku pa kada barí ku ta ser deskubrí mundu ta konsumí 4 barí. solamente un reseshon ekonómiko ku ta baha forsosamente e konsumo mundial por kalma e tenshon riba preis di petroli.
Tur esaki ta mustra evidentemente ku produkshon mundial ta aserkando su kapasidat máksimo i demanda ta sigui oumentá si bo mira kon e dos paisnan mas grandi na mundu ku ta China i India ta kresiendo ku pasonan grandi. Departamentu di Energia estadounidense (DOE) ta kalkulá ku pa satisfasé tur e nesesidatnan pa energia den futuro, produkshon mundial di krudo lo mester krese ku 50% entre awe ku aña 2025. Tur desishon ku mester tuma na Kòrsou mester tene kuenta ku e situashon mundial aki. Tene preisnan riba merkado lokal artifisialmente abou lo posponé ahustenan altamente nesesario den nos sosiedat sin niun benefisio direkto.
Keda supsidia preis abou lo:
1. sigui premia esnan ku ta malgastá energia
2. lo hipoteka nos yunan i nos nietunan pasombra e medida aki ta bai
3. subi e défisit di Gobièrnu insular ku ya kaba ta astronómiko (te ku ta pidiendo Hulanda ayudo pa tuma esaki over)
4. Ademas e supsidio aki sin medida di subi efisiensia den uzo di petroli den nos ekonomia no ta bai yuda nos balansa di pago pa loke ta kompra di energia for di eksterior, pasombra e kantidat di derivadonan petrolero ku ta ser importá lo keda kasi meskos i asta por subi, sin ku tin realmente mas aktividat ekonómiko den nos pais uzando energia na un manera kada dia mas efisiente!
Kada mion di gastu sin nodi den esfera gubernamental (ku ta afektá saku di kada di e 130 mil habitantenan di Kòrsou ku f 7.70 (ku bo tin e òf nò)), ta debilitá direktamente servisio ku bo mester haña for di gobièrnu.
Por ehèmpel: pa esnan ku penshun, bo ta kobrando muchu tiki penshun di behes (AOV), e mucha ku ta bai skol ta haña un enseñansa bou di nivel, e kuido médiko ( sigur e infrastruktura i organisashon) ta bou di nivel, por último si bo mester a haña ònderstant e no ta loke e mester ta òf bo no ta hañ’é mes.
Pa loke ta esnan ku ta privilegiá di tin un pida trabou i ta pagando belasting indirektamente for di bo saku f. 7.70 ta ser saká i niun siudadano no ta haña balor di servisio pa esaki pasombra e la bai den inefisiensia i “waste”. 1 mion florin dividí pa 130 mil habitante riba Kòrsou. Ta supsidiando gasolin ku mas o menos 40 sèn pa liter.


text:
Kiko mi por hasi si mi no ta di akuerdo ku e tratamentu di mi keho?
Si bo no ta kontentu ku e forma ku Schadefonds a atendé bo keho, bo por pidi e Ombudsman Nashonal pa hasi un investigashon denter di un aña despues di a risibí e karta.
Menshoná den bo petishon na e ombudsman:
- bo nòmber i direkshon
- un deskripshon di bo keho
- kontra di kua organisashon bo keho ta dirigí
- kon bo a entregá bo keho
- e resultadonan di e investigashon di bo keho
E direkshon postal di e Ombudsman Nashonal ta:
Antwoordnummer 10870
2501 WB DEN HAAG
Tel: 0800 – 33 55 555 (riba dianan di trabou di 9or di mainta te ku 5or di atardi) [FH1]
Ora di konsulta
Dos bia pa aña e investigadónan di e Ombudsman Nashonal ta tene konsulta na Boneiru, Saba i Sint Eustatius. Ta anunsiá e lugá i fecha di e oranan di konsulta riba radio, televishon i Facebook [FH2] .
[FH1]Hier kan men vanuit CN niet naartoe bellen. Ook de tijden zijn niet toepasselijk voor CN.
[FH2]Welke radio, tv en fb pagina?


text:
Fundashon Sonrisa
Trabou/stazje
Traha na un di e fundashonnan di GGz Curaçao ta nifiká keda retá i motivá pa saka lo mehor for di bo mes, ku espasio pa desaroyo i kresementu.
GGZ Curaçao ta ofresé oportunidatnan pa stazje na studiantenan di skolnan na Kòrsou i pafó di Kòrsou. Di terapeuta te resepshonista i di sikólogo te spesialista di IT; nos tin e espasio i e spesialistanan den kas pa bo por kue eksperensia relevante di trabou.
Wak riba nos portal di solisitut pa tur vakatura i mas tokante trabou òf stazje na GGz Curaçao!


text:
“Mi ta mira e caminda nos dilanti cu hopi mas positivismo y optimismo y mi ta sigur cu nos lo logra algo cu ta na bienestar di nos pueblonan”
Manera conoci, dialuna 20 di juni a tuma luga e reunion cu Premier di Aruba, señora Evelyn Wever-Croes, Premier di Corsou, señor Gilmar ‘Pik’ Pisas, Premier di Sint Maarten, señora Silveria Jacobs y Secretario di Estado di Reino señora Alexandra Van Huffelen. Esaki ta e prome biaha cu e Ministernan di Aruba, Corsou y Sint Maarten y Secretario di Estado di Reino ta reuni riba e nivel aki. Aruba tawata e sede di e reunion aki.
COHO
E reunion aki a worde basa riba e tema di COHO. Esaki ta e ley di Reino cu lo mester controla y sigura cu e palabracionnan haci den e Landspakketen wordo cumpli. Prome Minister Evelyn Wever-Croes a firma e pakete aki cu Hulanda na November 2020. Prome Minister a enfatisa cu Aruba ta cumpliendo cu tur e Landspakketnan for di e tempo ey caba.
“E ta bayendo hopi bon. Nos ta cumpliendo. Kiermeen cu pa Aruba no necesariamente mester bin full un organo nobo pa continua cu e trabou. Sinembargo, esaki ta loke cu Hulanda kier”, Prome Mininster a duna di conoce.
Prome Minister a enfatisa cu e bon y e exito di e reunion cu a tuma luga dialuna ultimo tawata ta cu e paisnan den Reino a haya oportunidad pa presenta diferente otro alternativa enbes di e loke actualmente tin riba mesa. Loke tin actualmente a haya hopi critica di e parlamentarionan den Reino, hasta algun parlamentario di Hulanda indicando preocupacionnan den esaki.
Gobiernonan a tuma nota di tur e preocupacionnan aki. Gabinete Wever-Croes a tuma nota di e criticanan y observacionnan cu Parlamento di Aruba a trece dilanti, y a traha y presenta un otro alternativa. “E bon ta cu nos a logra pa Corsou y Sint Maarten tambe ta para tras di e alternativanan aki y a haci palabracion cu e tres paisnan aki di Reino lo sigui elabora esaki mas den extenso”, Prome Minister a indica.
Prome Minister a duna di conoce cu Secretario di Estado van Huffelen a duna e tres paisnan espacio pa haci esaki. Esaki ta habri e posibilidad pa yega na algo mucho mas miho. Esaki no tawata asina cu e Secretario di Estado Anterior pasobra ya e portanan a cera y e paisnan mester a accepta loke tawata tin riba mesa. “Awo ta bisto cu e Secretario di Estado van Huffelen ta sincero den loke e ta bisa ora e ta bisa cu ta e paisnan e kier yuda”, Prome Minister a remarca.
Premier di Aruba a expresa cu e ta orguyoso di e manera cu e reunionnan a bay. “Mi ta orguyoso cu na Aruba nos a organisa e cumbre special aki pasobra esaki ta e prome biaha cu e tres Premiernan y e Secretario di Estado di Reino a bin hunto. Loke mas ta haci mi orguyoso y satisfecho ta loke cu nos a logra, e apertura cu nos tin pa traha riba otro alternativa. Mi ta orguyoso tambe cu nos a logra uni Aruba, Corsou y Sint Maarten tras di un solo alternativa”.
Prome Minister a duna di conoce cu den e siguiente 8 siman nos dilanti lo traha riba e alternativa y pa fin di augustus e mester keda cla pa dialoga riba esaki cu Parlamentonan pa despues presenta esaki na Hulanda.
“Mi ta mira e caminda nos dilanti cu hopi mas positivismo y optimismo y mi ta sigur cu nos lo logra algo cu ta na bienestar di nos pueblonan”, Prome Minister Evelyn Wever-Croes a enfatisa.


text:
Lady Gaga lo canta e himno nacional na e inauguracion di Joe Biden, mientras cu Demi Lovato, Jennifer Lopez y mas artista ta cla pa nan presentacion. E Presidente electo, Joe Biden, y e Vice Presidente electo, Kamala Harris, ta cla pa pronto asumi nan cargo, y pa e inauguracion lo ta presente e nombernan mas respeta den entretenimento. E ganador di e premio di e Academia, Tom Hanks, a ser anuncia como e presentador den un special di 90 minuut, Celebrating America, cual lo ser transmiti despues cu e duo asumi nan cargo di presidente di Merca dia 20 di januari.
Lady Gaga, Jennifer Lopez, Demi Lovato, Justin Timberlake, Jon Bon Jovi y Ant Clemons tambe lo presenta durante e programa cu ta mustra e resiliencia, e heroismo y e compromiso cu ta unifica e pueblo di Merca pa uni como un nacion pa restora y reconstrui. E Comite Inaugural oficial di Biden a post riba Twitter awe: “E alineacion di e ceremonia #InaugurationDay ta aki!”, revelando cu Lady Gaga lo canta e himno nacional mientras cu JLo lo subi e escenario pa un actuacion musical.


text: Segun Randa Baroud Mama di e dos Muchanan a dicidi di trece e otro banda di medaya pa dilanti. E Mama ta bisa cu e ta di opinion cu e mucha muher den hospital ya tawata tin problema nan di salud y pa un simpel ranka di cabey esaki no por a yega asina drastico. E ta menciona cu den su pensamento como adulto esaki por a wordo soluciona sin mester di hasi tanto sensacion. E la yama Yuri Bracho y tambe e mama di e otro hoben como dramatica. Pa ser exacto Diaranson dia 16 di februari 2022 dos ruman a dicidi di agredi un otro alumno na Maria College. E alumno cu a wordo agredi a bai for di tino ora cu e pelea aki a termina. Pero Segun informacion e damita no a wordo transporta cu ambulance. Den menos di algun minuut e video di e pelea tawata disponibel riba rednan social. E victima actualmente ta den hospital y nos di masnoticia a logra realisa e entrevisa cu e mama di e victima ayera 17 Feburari 2022. (Video Optenibel Ariba nos pagina di facebook) Awe Randy Baroud , mama di e dos alumnonan a dicidi di vocifera su mes y asina tambe duna su banda di medaya. Sra. Randa ta di opnion cu e drama aki tawata inesesario y como adulto Mama cu mama por a wordo resolve. Pero a dicidi pa involucra Yuri bracho cu segun e mama ta menciona cu Yuri mes tin problemanan na su cas. Y ta manda un mensahe pa Yuri bai resolve bo problemanan interio prome cu bo purba yuda otro y ataka otro. Sra. Randa ta finalisa y bisa cu e no ta orguyoso locual cu su yuinan a hasi y e lo bai castiga su yuinan. Pero mientras e Otro Mama y Yuri ta continua cu nan Drama e tambe lo bai pusha pa defende su banda di Medaya!


text:
Kralendijk- Awe 1 di aprel 2021 tin 273 kaso aktivo di Covid-19 na Boneiru. Di e 49 resultadonan di tèst ku a drenta, 18 a resultá di ta positivo. 64 hende a rekuperá di Covid-19.
1 persona mas a fayesé pa motibu di Covid-19. En total tin 19 persona den hospital. Tin 13 persona hospitalisá na Boneiru, bou di nan tin 6 ku ta haña kuido intensivo. Tin 1 persona ta den hospital na Aruba i 5 persona den hospital na Colombia.
Bakunashon
E proseo di bakunashon ta kanando mas lihé aktualmente. Segun diputado Nina den Heyer ta e intenshon pa sigui oumentá e kantidat di bakuna ku ta pasa pa dia.


text:
Kralendijk- Aparte di e echo ku atrobe tin 5 hende ku a tèst positivo pa Covid-19 riba djadumingu, ya tin dos hende interná na Fundashon Mariadal pa motibu di Covid.
Tur 5 hende ku a tèst positivo djadumingu ta hendenan lokal. No a divulgá detayes tokante e echo si ta trata di hendenan ya bakuná òf nò. Tampoko a duna masha informashon tokante e personanan interná na Fundashon Mariadal. No ta konosí si nan ta bakuná òf no, i tampoko no a bisa nada di gravedat di e sintomanan ku nan ta ekserepnsiando.
Na mes momentu tin 3 hende ku a rekuperá. Ta danki na esaki ku e kantidat total di kaso ‘aktivo’ na Boneiru a keda limitá na 20.


text: Diasabra anochi a drenta informe di cu tin un casita di un watersport na candela, mesora a dirigi tanto polis como bombero na e sitio. Na yegada di e patruya a solicita presencia di bombero cu mas urgencia. Na yegada di e bomberonan mesora a combati e candela. Segun testigonan un total di 6 hoben den nan un femenino nan tur bisti na preto y cu a pega e casita na candela y despues a core bay for di e sitio. Un rato despues nan a bolbe na e sitio y a pega un di e palapanan banda di beach na candela. Polis ta pendiente y ta buscando e hobennan aki.


text:
DIMAS a tuma nota di un conferencia di prensa cu a tuma lugar receientemente dilanti di su edificio encuanto diferente topiconan manera: desacuerdonan cu cambionan den ley y maneho di admision pero tambe a adresa algun retonan pa cu producto y servicionan ofreci door di DIMAS.
COVID-19 tabatin un impacto bastante grandi y a bin cu retonan pa tur sector na Aruba incluyendo e sector publico bou cual DIMAS ta resorta. Esaki ta trece cu ne cu tur servicio di DIMAS mescos cu otro departamentonan di gobierno mester a wordo adapta. Tanto DIMAS como otro instancianan cu mester a sigui brinda servicio durante di shelter in place a encontra nan mes cu hopi retonan tanto interno como externo. E retonan aki tin tur atencion di personal di DIMAS y hunto cu e partners ta haciendo e maximo esfuerso pa brinda un mihor servicio na e clientela.
DIMAS lo sigui traha riba mehoracion y eficiancia di proceso hunto cu tur partners envolvi.
DIMAS kier sigui enfoca atrobe ariba e responsabilidad di e peticionario y ta hasi un solicitud urgente na su clientenan pa tuma nota di reglanan aplicabel:
- Solamente entrega peticionnan di permiso cu ta completo y cu documentonan cu no a vense.
- Pago di peticionnan mester wordo paga di e forma indica pa no causa retraso na e proceso door di cu no por match e pago na e peticion.
- Yena number di telefon y emailadres personal pa asina DIMAS por contacta e cliente si falta informacion adicional.
- Si ta sinti cu ta wordo perhudica of cu tin fraude tumando lugar por entrega keho via e-helpdesk Klachten y bay na Ministerio Publico.
DIMAS tin atencion pa cu e retonan menciona y ta trahando continuamente riba e mehoracion di e calidad di su servicio y productonan pa sigui sirbi e comunidad di Aruba.


text:
Oranjestad-E siman tras di lomba e compania di rating Standard and Poors (S&P) tabata na Aruba y nos haya chens pa sinta cu nan na mesa pa asina papia riba e situacion pesimo cu nos finanzas publico ta aden na man di Gabinete Eman. Un cita cu no tabata facil pa haya ya cu nos Minister di Finanzas a indica cu e biaha aki S&P no lo sinta cu opocicion. Pero asina mes nos a logra reuni cu S&P ya cu ora bo tin bo Pais su interes na pecho tur porta ta habri pa bo.
E ta conoci cu tur aña e compania S&P den luna di april ta bishita nos pa asina haci su evaluacion di e situacion financiero y economico di nos Pais y ta trece su opinion dilanti den un rapport cu ta keda publica na juni. Aña pasa caba Gabinete Eman a logra degrada e rating cu S&P ta duna nos Pais di un A pa un BBB y e biaha aki nos mester tene nos curazon pa e rating aki no wordo degrada mas, como cu Gabinete Eman a keda fiesta cu placa di Pueblo trahando mas debe riba nos cabes.
Mester remarca cu e ehecutivonan di S&P ta masha sceptico riba e plan di Gabinete Eman pa drecha nos finanzas publico, como cu nan ta mira cu kier baha gasto, pero Gobierno no ta haci nada pa aumenta entrada. Pa termino mediano nan ta kere cu e bahamento di gasto lo por yuda un tiki, pero pa termino largo nan ta premira cu si Gobierno sigi e rumbo cu e ta den, nos Pais lo wordo degrada aun mas cu e consecuencia cu inversionista no lo tuma nos na serio mas of lo presta nos placa na un interes cu nos no por paga mas.
E rating di S&P ta importante no solamente pa inversionista pero tambe pa Hulanda ya cu Hulanda ta duna ok pa Aruba fia placa riba mercado internacional despues di tira bista riba entre otro e rapport di S&P. Mester indica cu na juni awor despues cu e presupuesto di nos Pais keda aproba, Pais Aruba atrobe lo mester bay fia placa extra riba mercado internacional y e rapport di S&P cu awor ta wordo produci lo tin un effecto grandi riba e decicion cu Hulanda lo tuma.
Ta keda nos awor pa warda riba e resultado di e evaluacion di nos Pias door di S&P cu lo keda publica na juni cu e speransa cu nos Pais no lo wordo degrada mas cu locual Gabinete Eman a hacie caba. Ta di spera tambe di no tende ni Minister Eman, ni Minister de Meza y ni Minister Yrausquin bin bisa cu ta opocicion di MEP su culpa cu cos no ta bon. Pasobra e unico personanan responsabel pa e dania nos finanzas publico y cu esaki dania nos rating ta e ministernan menciona di Gabinete Eman.


text:
Herman van Bergen
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Herman van Bergen (n. 24 di aprel 1953 na Nijmegen) ta un artista plástiko multidisiplinario kurasoleño-hulandes.
Biografia[editá | editá fuente]
Na e edat hoben di nuebe aña Van Bergen a kuminsa siña pinta na Vrije Academie di Nijmegen, unda ela keda te su 17 aña pa despues kontinua su estudio na akademia di arte, ArtEZ, na Arnhem. Despues di gradua na 1978 ela sigui ku estudio den antropologia na universidat di Nijmegen. Aña 1989 e ta muda pa Kòrsou, unda ela bira konosi pa su kuadranan i kalender di arte,[1][2] i komo ilustradó di buki, pero mas tanto pa su obranan di arte traha ku tak'i sumpiña di e mata wabi, e asina yamá arte sumpiña. Van Bergen a inisiá pa traha ku e material aki dia ku ela partisipa na un workshop di arte internashonal unda e mester a usa materialnan natural.[3]
Desde 1987 tin eksposishon di su kuadranan na Hulanda, Antias Hulandes i Surnam. Van Bergen a partisipa tambe na bários eksposishon kolektivo, manera Auto Retrato Nobo na Aruba (1999), San Sebastion na Maracaibo (2000), Art Center Delft (2000) i Watamula International Artist Workshop na Lanthùis Knip (2000).[4]
Na 2012 su eskultura di sumpiña El Indjan ta sali premiá den top-sinku durante e eksposishon di Artprize na Michigan.[3][5] Na 2013 e obra di sumpiña Beso di kunuku (The Kiss) a keda entregá komo regalo ofisial na Rei Willem-Alexander i Reina Máxima durante nan bishita di introdukshon na Kòrsou. Na 2013 su obra plástiko Islas Inútiles a partisipa na e eksposishon "Reino Tropikal" (Tropisch Koninkrijk) na museo "de Fundatie", Zwolle na okashon di 200 aña di Reino Hulandes.[6] Di 2012 pa 2020 ela traha riba su obra magno, e Katedral di sumpiña (Cathedral of Thorns) den kura di Lanthùis Bloemhof na Willemstad.
Distinkshon[editá | editá fuente]
Na 1998 Van Bergen tabata ganadó di e premio pa originalidat na e eksposishon di arte lokal na Museo di Kòrsou. Na 2016 ela risibí e premio Colá Debrot pa su obra kompleto i pa su kontribushon na desaroyo, estudio i konsientisashon di arte na Kòrsou. Na tal okashon a tene un ekshibishon di su obranan na Lanthùis Bloemhof.
Link externo[editá | editá fuente]


text:
REGISTRASHON PA TUR TROMPETISTA NA KÒRSOU PA “TRUMPET CHALLENGE 2022”
REGISTRASHON PA TUR TROMPETISTA NA KÒRSOU PA “TRUMPET CHALLENGE 2022”
WILLEMSTAD – Den kuadro pa por organisá e promé Trumpet Challenge 2022 aki na Kòrsou, e organisashon Wesu ta registrando tur hende bibá aki na Kòrsou ku ta toka tròmpèt.
Manera un i tur sa, den luna di desèmber último, ku hopi éksito, Kòrsou a konosé su promé Trombone Challenge ku a tuma lugá na Sambil. E mesun konsepto aki ta sigui awor pa tur hende na Kòrsou ku ta toka tròmpèt.
E intenshon ta pa tene e Trumpet Challenge aki, si por ku tur hende riba nos Isla ku ta toka tròmpèt. E por ta di esun ku awor numa a kuminsá te ku e suidadano di mas edat ku ainda ta toka un tiki.
Pa registrá ta super fásil. Ta djies klik riba e link aki i yena e formulario. E link ta:
Nos ke trata mas tantu ku ta posibel pa por registrá i ta p’esei nos ta hasi un apelashon na un i tur ku konosé hendenan ku konosé un trombonista, pa animá nan pa nan por registrá. Si tin kualkier pregunta por manda un whatsapp na +59996985597.
Atentamente


text:
E aña aki atrobe servicio di ambulance lo tene su everyday superheroes parade, bishitando diferente schoolnan.
Esaki den cuadro di dia internacional di derecho di mucha. E actividad aki por ser haci danki na e ayudo y participacion si e servicionan di Polis, Cuerpo di Bombero y hasta militar. E show aki a capta hopi atencion te hasta adultonan a aprecia esey. Pabien na e organizadornan y participantenan.
E aña aki atrobe servicio di ambulance a tene su everyday superheroes parade, bishitando diferente school
E aña aki atrobe servicio di ambulance lo tene su everyday superheroes parade, bishitando diferente schoolnan.


text:
Diahuebs mainta a drenta informe di un problema entre pareha na Nuñe cu lo a escala, mesora a dirigi varios patruya na e sitio. Na yegada di e patruya na e sitio a papia cu e pareha como tambe e yiu homber den e cas. A logra saca afor cu aki un discushon lo a termina cu menasa cu cuchiu. Polis a detene ambos e muher como e homber y nan a ser transporta cu Dogcatcher pa warda di polis. E yiu homber tambe a bay cu polis na warda pa asina por duna su declarashon pa cu e investigacion.
1 thought on “Pelea entre pareha ta termina cu menasa cu cuchiu na un cas na Nuñe”
-
Pakiko tanto discussion? Tur co spor wordo regla via papiamento y no pleitamento of discusion.


text:
Departamento di Integracion Maneho y Admision di Stranhero ta felicita Julio Rincon cu e bunita resultado di un 8.0 pa e culminacion di su estudio den Bachelor den Marketing & Business na Universidad di Aruba.
Julio Cesar Rincon a haci un estudio di mercado na DIMAS pa midi a satisfaccion di clientenan y asina duna recomendacionnan con DIMAS por transcende di un “Red Tape organization” pa un “Red Carpet organization”. E tema di Julio su tesis tabata “The relationship of customer service quality and customer care with customer satisfaction.”
Dia 30 di juni ultimo, Julio a defende su tesis na Universidad di Aruba den presencia di su mentornan, coordinador di UvA, directora di DIMAS y familiares.
Di parti di gerencia y personal di DIMAS nos ta extende un palabra di felicitacion y ta desea Julio hopi exito cu comienso di un briyante carrera.


text:
Inspeccion tin como tareanan principal:
- Stimula scolnan pa traha na cuido di calidad;
- Raporta y duna conseho tocante e desaroyonan señala;
- Evalua calidad di enseñansa;
- Y vigila cumplimento di e reglanan legal cu ta regarda enseñansa.
Si nos wak e tereno amplio di trabou di Inspeccion, anto por categorisa e trabounan bou di e siguiente rubricanan: Administrativo, Huridico/Organisatorio, Habilidad di Enseñansa, Control, Evaluacion, Estimulo, Raporta, Conseho, Representativo, Consulta, Coordinacion, Promove Expertisio, Prepara Maneho y Intermedia.
Tipo di e trabounan di inspector ta trece cun’e cu mester por tin un bista riba un tereno amplio dentro di henter e proceso di enseñansa. Inspeccion tin control y evaluacion di enseñansa di cada scol tanto na nivel micro como macro. Ta trata aki di sucesonan na nivel di e alumno te na colabora pa prepara legislacion pa enseñansa den su totalidad cu e meta pa vigila e calidad y promove calidad di enseñansa.
Pa mas informacion por tuma contacto cu Departamento di Enseñansa, seccion Inspeccion di Enseñansa.


text:
Endy Croes tabata un di e huradonan pa e certamen di Miss Curaçao 2018 cu a tuma luga diasabra ulltimo. E ta un tarea cu e ta tuma semper hopi na serio y alabes ta purba tambe pa siña mas. Mayoria di biaha ora di un certamen e ta backstage y no ta mira loke hurado y/of publico ta mira. Awo el a haya e oportunidad pa mira y analisa mas. E tarea riba su mes tabata duro, pasobra tabatin 6 candidata cu cada un tin algo otro cu nan ta fuerte aden, pero mester keda enfoca riba cua di nan lo resalta internacionalmente. Internacionalmente Endy a yega di para hurado na Miss Teen Bonaire na dos ocasion y awo Miss Curaçao tambe. Na Aruba mes e no sa para hurado hopi, pasobra casi tur ora e tin candidata ta yuda of prepara completo.
E impresion di Endy di e organisacion Curaçao Beauty Pageant ta, cu aunke e sa cu ta prome biaha cu nan ta organisa e certamen, e ta mira e gana y entusiasmo cu nan tin pa organisa e certamen mas importante di Curaçao. Bisando esey tambe e mester agrega cu tin algun punto cu por cana miho structura, pero e ta sigur cu nan a siña masha hopi di nan prome salida. Endy ta sigui bisa: “Ora bo ta organisa un certamen pa prome biaha e cantidad di persona cu ta cla pa critica ta grandi y mi ta admira cu nan a pusha door di esey pa logra organisa e certamen. E trabou di e organisacion no ta cla despues di e certamen, awo e trabou mas pisa ta bay cuminsa, esta di prepara e candidatanan pa cosecha exito ora cu nan bay e certamennan internacional
Segun e experticio di Endy cu e ganadora Akisha Albert ta un candidata hopi sigur di su mes y aunke e tin hopi experiencia, el a percura pa sigui prepara y educa su mes riba diferente aspecto. Como preparador di reina el a reconoce e trikinan “secreto” cu ta wordo uza den certamen y Akisha ta domina nan hopi bon. Den su presentacion e por a mira cu e sa kico su meta ta y ta traha pa logr’e, no ta zomaar e ta subi un stage sin prepara. Esey ta di admira y ta bisa hopi di su determinacion pa cosecha exito. Bo por imagina Akisha riba escenario internacional ta modela y tambe papia cu confiansa dilanti un publico.
Nos Miss Aruba Universe 2018, Kimberly Julsing, tabata hunto cu Endy Croes na eleccion di Miss Curaçao y sin cu e kier, el a causa impacto pa su beyesa y estatura impresionante. Endy canando cu Kimberly den airport sin sjerp y sin corona, e ta ripara cu bista di esnan rond ta bay riba dje. Na Curaçao prensa y tambe esunnan cu sa di mundo di beyesa a keda hopi impresiona cu su beyesa y spontanidad. Nan a opta pa Kimberly bisti un shimis simpel, pero di color impactante cu a cay na agrado di hopi hende. Banda di atende e certamen di Miss Curacao, Kimberly a probecha pa bishita un cas di anciano pa mira con e cuido pa nos grandinan ta na Curaçao, mirando cu Kimberly mes ta un studiante di enfermeria cu un pasion pa traha cu hende grandi. Aki Kimberly a demostra su afinidad pa traha cu hendenan di edad y el pasa un mainta masha ameno combersando cu esunnan cu ta keda na e cas di anciano.


text:
Diabierna manece diasadbra tabatinun accidente riba Watty Vos Boulevard. Un persona a resulta levemente herida.
E accidente a sosode despues di mey anochi den e area pabou di rotonde di Wayaca. Chauffeur di un Yaris color cora a perde control y a dal den un MG, color blauw. A consecuencia di e impacto aki, e MG a bay para te na e otro banda di caminda.
Daño material tabata basta hopi. Un di e chauffeurnan a resulta herida, leve, pa cual a pidi presencia di ambulance. Paramediconan a atende cu ne eybou mes.


text:
19 di aprel 2012
Televidentenan, oyentenan, dama i kabayero, bon nochi,Danki pa sintonisá e transmishon akí, i pa risibími awe nochi komo proméminister di nos pais den bo kas, na trabou, òf kisas den outo.Mi ta kompañá pa e dos vise-promé ministernan den nos kabinete, sr. CharlesCooper di partido MAN, i sr Elmer ‘Cadé’ Wilsoe representando PuebloSoberano.Huntu nos ta representá e partidonan ku mas tantu pueblo a vota p’e, i ku alogra di forma un koalishon despues di elekshon di 27 di ougùstùs 2010. A basedi nos leinan e koalishon akí ta goberná nos pais pa 4 aña, òf te na e momentuku nos parlamento stòp di duna su konfiansa na e gabinete akí.E motibu pakiko mi a opta pa aserká abo, komo suidadano, na un maneradirekto asin’akí awe nochi, ta pasobra tin desaroyonan den nos komunidat kutin ami, i mi kolega ministernan preokupá. Hopi preokupá, mi por bisa.Nos no ta e únikonan ku ta preokupá. Si bo ta lesa korant, skucha radio, baionline, òf wak televishon, bo ta ripará ku tin hopi diskushon, hopipreokupashon i tambe hopi akusashon. E diskushonnan ta tuma lugá entrepolítikonan, pero tambe entre koleganan, entre amigunan i hasta den famia.Hopi hende no ta sinti nan mes kómodo ku tantu diskushon, i tantu diferenshadi opinion ku ta keda ekspresá públikamente. E diskushonnan tin hende kansá iinsatisfecho pa loke ta pasando den nos pais. Tin basta hende ku ta ekspresá kunan no ta sinti nan mes kómodo ku e rumbo ku nos pais ta bayendo.Anto por tin komprenshon pa esaki. Mayoria di hende lógikamente ta preferáku nan bida diario ta trankil i ku nos por biba dushi ku otro. Esei ta nosnaturalesa humano. Pero esei no ta e realidat den nos pais.For di tempu a inisiá ku e kambionan den nos struktura estatal, nos komunidatpokopoko a bira mas dividí i e diskushonnan entre nos komo hende a bira mas
2
fuerte. Aunke Kòrsou ta kustumbrá ku basta kos, i nos a konosé situashonnanhopi tenso den pasado, tòg mi ta ripará ku durante, i spesífikamente despuesku nos a bira un pais outónomo, e situashon di divishon no a mehorá, kisashasta a empeorá.Den e último lunanan tabatin suseso den nos komunidat, ku den un sosiedatsíviko normal, kaminda ta respetá otro su derechonan fundamental, i kamindata anda ku otro diariamente na un manera síviko, kosnan asina lo no ta posibel.Nos tur a spera ku despues di 10 di òktober 2010, nos por a sera e buki bieu, ikuminsá skibi un buki nobo. E buki di historia di Kòrsou komo pais ku taprosperá.Mi a referí na esei den mi spich na Brionplein dia 10 di òktober, dia nos pais anase. I mi a hasi un apelashon na tur hende: si nos ke logra resultadonandiferente, nos mester aktua di forma diferente.Pero for di e dia ei tabatin suseso ku lo mi a preferá di no a mira den noskomunidat. Ami lo a preferá ku nos lo no ta shushando e páginanan blanku ifresku di nos buki nobo, e buki den kua nos ta skirbiendo nos mes historiakomo pais.Nos a shusha e páginanan nobo di nos historia aseptando komo komunidat kunos ta akusá, ataká i insultá otro a base di opinion polítiko i pa motibunanpolítiko. Parse ku a bira normal ku, aunke echonan ta mustra kontrali, tòg tainsistí riba un akusashon i ta sigui ripitié.Parse ku hasta despues ku órganonan ofisial i independiente den nos pais ihasta gobernador ta konstatá algu a base di investigashon, esei no ta sufisientepa kambia opinion, pasobra no ta sirbi e meta polítiko.Si nos parlamento, ku ta representá pueblo den nos demokrasia, a tuma unposishon a base di deliberashonnan liber, públiko, i demokrátiko, no ta aseptánan konklushon. I komo sifuera esei no a kousa sufisiente inkietut lokalmentekaba, ta bai Hulanda i via medionan di komunikashon ta bisa pafó di nosfronteranan ku Kòrsou ta korupto, djis pa lanta mas diskushon polítiko denreino tambe.
3
Tin hasta forsanan den nos komunidat ku ta opta pa buska maneranan ilegal padaña kredibilidat di ami personalmente den mi funshon komo promé minister, itambe otro miembronan di mi gabinete. Parse ku nos ta aseptá komo algunormal ku dato privá di hende ta skeiru i keda publiká den prensa. Parse e oraei, ku no tin límite mas na loke por hasi, djis pa motibunan polítiko. “Het doelheiligt de middelen”.Pero, dama- i kabayeronan, kosnan ilegal den nos pais hóben, no mag di takonsiderá komo algu normal. Komo gobièrnu nos ke pa nos komunidat tafunshoná a base di reglanan, i mi sa ku mayoria di nos tambe ke esei. Esnan kuta violá regla mester konfrontá konsekuensha di nan akshonnan. Pronto lo mipor anunsiá kon leu sierto forsanan den nos komunidat ta dispuesto na bai papor logra metanan polítiko.Sierto aspekto den e kuadro akí ta spesífikamente preokupante. Tin gruponanku ta ekspresá públikamente ku nan meta ta pa baha gobièrnu. Nan ta presentákomo gruponan ‘sivil’, pero e ekspreshonnan i aktividatnan no tin masha kosku por konsiderá komo algu síviko i sigur no konstruktivo.A base di libertat di ekspreshon tur hende ta liber pa ekspresá ku nan no ta diakuerdo ku gobièrnu, i ku nan ke, pa gobièrnu bai kas. Pero Gobièrnu a kedaelegí na un manera liber, i ta funshoná riba un base demokrátiko, ku sosten dinos parlamento. Asina un estado di derecho demokrátiko manera esun di nosta funshoná.Nos ta ripará ku resientemente e mensahe di e gruponan ‘sivil’ a kambia.Sabiendo ku e mensahe di ‘ban baha gobièrnu’ no ta unu simpátiko ku porkonta ku un sosten amplio den nos demokrasia, awor a kambia e mensaheapelando na inkietutnan mas general.Ta hasi uso di sintimentunan di hende ku no ta sinti nan mes kómodo den eambiente negativo ku ta krea den nos komunidat. Ta intensifiká e krítikanan, paasina konsientemente purba di krea un impreshon di káos i anarkia den noskomunidat, hasiendo uso, òf hasta maluso, di emoshon di hende.Komo gobièrnu nos ta respetá libertat di ekspreshon totalmente, pero esei nomag di resultá den manipulashon di pueblo. Nos preokupashon den esaki tapa libertat di ekspreshon no duna libertat di manipulashon.
4
Ta purba krea impreshon e dianan akí ku nada no ta sosodé den nos pais, i kutur kos ta bai robes, i tur kos ta falta di gobièrnu pasobra ‘nan’ no ta hasi nada.Pero esei no ta kuadra ku bèrdat si nos konsiderá echonan di e último 18 lunadi gobernashon.Lagami splika djis un par di e desishonnan i desaroyonan importante ku asosodé den nos pais resientemente i splika unda nos ta pará awor akí.Nos mester prepará nos pais hóben rápido pa por tin un progreso dinámiko.Esei ta trese kuné ku gobièrnu a skohe un aserkamentu sumamente progresivoi hopi ‘hands on’.Esnan ku ta haña sa di e manera di traha i e pasonan grandi i struktural kugobièrnu ta tuma, ta keda hopi impreshoná. Nos ta bai logra kos pa nos paisden apénas 2 aña di tempu, ku ta tuma otro pais fásilmente 10 aña òf mas.Mi ta referí akinan entre otro na problemanan struktural pa ku ‘vergrijzing’, eecho ku mas hende den e komunidat ta yega edat haltu i e konsekuenshananfinansiero di esaki.Den presupuesto di 2011 gobièrnu a logra un ‘onderbesteding’ di por lo ménos150 mion ménos ku nos a presupuestá. A logra esei a base di ta hopikonservativo i responsabel, i dor di faseer proyektonan.Pero pakiko nos no a kanta aleluya? Pasobra tabatin ‘tegenvallers’ tambe, dimontantenan grandi, entre otro fondo di SVB. Loke a sali na kla ta ku for di aña1997 tin kartanan di SVB ku ta bisa gobièrnu ku mester tuma medida i subiprima òf edat di penshun, pero nada nunka no a sosodé. Meskos ta konta pa egastunan di nos salubridat públiko ku ta sigui subi aña tras di aña, pero no atuma medida.Nos gobièrnu ta prepará i implementá kambionan riba e terenonan aki denménos ku dos aña, loke ta sorprendé hopi hende, pero nos no tin otro opshon.A tarda demasiado aña.Nos ta papiando di kambionan fundamental ku ta pone un base salú bou di nospais, manera Seguro Básiko, AOV, maneho pa baha gastu di remedi etcetera.Komo pais nos mester atendé ku e problemanan aki awor, i no por laga nandrumi mas, paso nan ta kosta masha hopi sèn. Si nos no ta tin e ‘luho’ di
5
onderbesteding aña pasá pa paga e issues aki, e problemanan awor aki lo tagigantesko.Un otro ehèmpel ta nos sektor di energia. A logra krea maneho den algun luna,i a implementé dirèkt. Esei ta pone ku aki un luna lo tin 20% di nos kapasidat dielektrisidat via e mulinanan di bientu.20 % di nos kapasidat energétiko den un tiru ta bini di un fuente sostenibel.Esei ta impreshonante. Tambe e maneho ta duna persona i kompania individuale chèns pa skohe fuentenan di energia duradero a kambio di gastunan pagabel,pasobra a regla esei ku medidanan fiskal.Gobièrnu no ta skonde pa desishonnan difísil tampoko. Dentro di tres luna asolushoná na un manera hopi kreativo i benefisioso pa nos mes pais eproblema ku BOO centrale. Bosnan lo kòrda ku BOO, i alabes nos refineria,tabata for di servisio 6 luna kaba ora e gobièrnu akí a drenta. I no tabatinplannan konkreto òf pagabel pa solushoná e problema, ku a kousa tantu black-outs na nos isla e tempu ei.Awor akí BOO ta traha, nos ta invertí den su instalashonnan. Por tin ‘hick ups’ainda, pero BOO ta di nos, i e lo ta ‘op en top’ pronto, sin ku nos tabatin nodi dipaga e kompanianan hapones ku tabata doño ántes.Futuro di nos refineria ta un desishon kompliká tambe ku ta haltu riba nosagènda. Ta un desishon ku nos ta preparando hopi bon. Nos tin tur dato, i tatrahando e ruta pa yega na un desishon mas rápido posibel si Kòrsou lo baisigui ku òf sin refineria.Lagami menshoná mas meta konkreto ku gobièrnu a logra.Riba tereno di finansa a drenta na vigor un plan fiskal nobo ku ta e promé pasopa yega na un sistema fiskal ku ta muchu mas simpel i fásil. Resultado lo ta kukada un di nos ta paga belasting segun nos forsa i na un manera mastransparente.Minister di finansa a pidi tambe opinion internashonal renombrá di Standard &Poor pa wak kon nos ta presta finansieramente. Parse ku, komo un pais chikitu,nos ta presta hopi bon pasobra nos a risibí e rating di A- i A2. Un rating ku taduna konfiansa na invershonistanan pa nan invertí den nos pais.
6
Dentro di algun luna tambe lo introdusí e ‘kasregisters’, esta registronanelektróniko i digital den pakusnan, ku ta bai fasilitá kobransa di OB, pa asinapromové ku kada un di nos ta paga su kontribushon i tin fondo pa desaroyá nospais.Riba tereno ekonómiko nos ta sinti e efektonan di e krísis internashonal, pero akontrarestá esaki na diferente manera. Gobièrnu a aprobá pa ampliá e makutubásiko ku 10 fruta i 10 berdura, i tambe produktonan di promé nesesidat. Esakia bai kompañá pa un maneho ku a kontrarestá subida di preis. Banda di esaki afortifiká nos fundashon pa konsumidó ku, huntu ku un tim di Ministerio diDesaroyo Ekonómiko i Belasting Accountants Bureau ta hasi kontròlsemanalmente. Tambe ta informá i konsientisá nos pueblo dos biaha pa luna pamedio di e korant Monitor ku ta duna informashon na unda por haña siertoproduktonan na mihó preis.Den kuadro di e maneho pa kambia ‘Red Tape’ den ‘Red Carpet’, Ministerio diDesaroyo Ekonómiko a logra eliminá tur e 4.000 pèrmitnan di establesimenturetrasá for di aña 2006. Banda di esaki for di fin di 2011 a introdusí un areglo kuindikashonnan nobo ku ta hasi posibel pa entregá un pèrmit denter di unperiodo di máksimo 4 siman, dependiente di e tipo di pèrmit.Riba tereno di turismo gobièrnu a logra atraé diferente aerolinea pa bin bulaKòrsou, i tambe a ekspandé e kantidat di buelo den 2012.Riba tereno di infrastruktura hopi progreso ta visibel pa un i tur. Nosa drechahopi karetera prinsipal ku ta importante pa nos komunidat maneraSchottegatweg, Nieuwe haven, Palu blanku, Weg naar Westpunt,Caracasbaaiweg, Weg naar Fuik.Pronto ta inisiá desaroyo di e área di Piscadera, i tin ya kaba e kaminda diRonde Klip ku ta ser renobá. Tambe a asfaltá dos kaminda masha importanteku ta sirbi komo ‘shortcut’; nan ta Lyraweg i kaminda di Scherpenheuvel. Erotònde di Janwé nos tur por mira ku el a aliviá e kongestion di tráfiko,prinsipalmentemainta. Na e momentunan akí trabou grandi a kuminsá patraha Rotònde di Julianadorp i lo hancha mesora e kaminda pa hasié‘via dòbel’.
7
Tambe a firma i lo firma akuerdonan ku algun desaroyadó pa algun proyektoturístiko na Seru Spañó i na Zakitó. Awe mes e proyekto Pen Resort ku a kedapegá pa hopi añaa start.Un desaroyo hopi positivo ku gobièrnu a stimulá tambe ta CTEX, e ‘datacenter’ku por ekspandé e sektor di ICT den nos ekonomía, i krea kupo di trabou nanivel haltu. Esaki lo ofresé perspektiva nobo pa nos hóbennan ku ta studia.I den área di Veeris por ripará ku e megamall di Grupo Sambil lo kuminsákonstruí riba tèrmino kòrtiko. E pèrmit di konstrukshon ta den su fase final paaprobashon.Un área ku ta eksigí masha hopi atenshon di gobièrnu ta e área di nossalubridat públiko. Den pasado áreanan di salubridat no tabata kompletamentebou di maneho di gobierno, konsekuentemente kosnan a desaroyá manera nana desaroyá. E minister konserní ta enfoká riba nesesidat di prevenshon, i a lantaun instituto di prevenshon.Tambe e preparashon pa konstrukshon di nos hospital nobo ta kana konformeplanifikashon, i ta tumando pasonan konkreto pa haña solushon pa tur aspektoku ta kompaña e proseso kompliká aki.Tambe ta importante pa sa ku e minister konserní a hiba kombersashon largu ihopi intensivo ku tur grupo di beroepsbeoefenaar. Ta parse ku nos por yega naun akuerdo pronto ku grupo di médiko di kas tokante tarifanan nobo, i e rol di ediferente gruponan. Esei lo trese trankilidat den e sektor.Gobièrnu ta duna hopi atenshon na bon servisio pa públiko. Esei lo resultáentre otro den un adrès sentral pa tantu Kranshi, komo Bureau Rijbewijzen itambe un lokèt sentral pa tur pèrmit di gobièrnu.E ta bai demasiado leu pa menshoná awe nochi tur logronan di tur ministerio,pero mi ta garantisá bo ku nos ta bai komuniká komo gobièrnu na un maneramuchu mas intensivo pa informá abo, komo suidadano, di e pasonan idesishonnan di gobièrnu.Un tópiko ku si mi e duna atenshon speshal un ratu na dje ta kriminalidat.
8
Nos tur ta kompartí inkietut tokante e susesonan di e dianan ku ta tras dilomba. Krímennan inhumano kontra suidadanonan inosente ta algu ku taspanta nos tur. Speshalmente ora hóbennan ta envolví. Minister di hustisia aanunsiá kaba ku e lo tuma sierto medida, i a pidi yudansa di pueblo a base di eprinsipio di “yudami pa mi yudabo”. Pero aktonan kriminal asina no porsolushoná dor di dependé di polis só.Kada un di nos tin un tarea pa kuida nos yunan, pasobra kriminalnan hóbenasina no ta bini for di nada di un dia pa otro. E orígen di aktonan asina grave tamuchu mas profundo. Pa esei mi ke dirigí mi mes yen di speransa na boso ku tahóbennan.Ta ora pa nos ban infektá nos pais ku positivismo, amor, rèspèt i un bida guiápa Dios. E forsa i poder den amor, ta muchu mas fuerte ku kualkier otro forsa,keremi. Pues ta nos ku ta hóbennan di Kristu, tin e poder pa bòltu e situashonbek. Bibando tur dia e amor di Dios i e swagger Kristian ta hasi nos bria ku e lusdi Kristu kual ta kore ku tur skuridat.Oyentenan, televidentenan, ku e relato aki mi ke ilustrá ku a base di emoshon iremarkenan infundá por krea masha fásil sintimentunan negativo tokante loketa pasando na Kòrsou. Spesífikamente via e tantísimo diskushonnan públikoden un ambiente negativo ku ta tuma lugá.Pero e realidat di nos pais ta muchu mas positivo ku e diskushonnan akí tareflehá. Muchísimo mas positivo!Nos dushi pais ta ofresé oportunidatnan grandi pa desaroyá, i pa nos hendenanpor progresá, basta nos traha duru, i traha
huntu
pa logra nan.Komo siudadano òf organisashon por protestá kontra hopi kos, i por tin dudaden mandatarionan tambe. Pero nos mester realisá ku den nos estado diderecho tin kaminda pa bai ku kada un di e tópikonan. Pero por ta tambe, kuvia e kaminda ei bo no ta bai haña rason. Esei tambe ta parti di nos estado diderecho demokrátiko, i nos tur mester respetá esei.Gruponan preokupá a skohe te awor aki pa protestá só. Ta bon pa realisá ku unprotesta òf manifestashon ta solamente un instrumento den nos estado di
9
derecho demokrátiko, e no ta un solushon riba su mes. Protestanan só no tayuda, si no tin proposishonnan ku por diskutí i ku ta kuadra ku nos reglanan iprosedimentunan, i ku ta rèspèta desishon legal i bálido di nos instanshanan iórganonan.E pregunta awor ta, kon komo un komunidat sumamente dividí, nos ta bai yegana otro dentro di e struktura di nos estado di derecho?Komo promé-minister di e pais hóben akí, mi a estrechá mi man diferente biahakaba for di 18 luna pasá, i mi ta sigui hasié pa kada hende i grupo òf partidopolítiko ku ta dispuesto pa traha na benefisio di nos pais i nos pueblo. Pasobrasi kada un di nos hasi un kontribushon na su mes manera, nos pais lo progresáhopi rápido.Si tin partidonan polítiko, organisashon òf persona ku ta sigui desplegá unaserkamentu negativo só sin kontribushon konstruktivo manera nos ta wetaawor akí, e desaroyo di nos pais ta bai ta mas slow, pero nos lo bai dilanti sigur.Pasó gobièrnu lo tuma tur desishon nesesario, tambe esunnan difísil i ménospopular. Gobièrnu lo sigui karga su responsabilidat. Ministernan di gabinete-Schotte lo sigui traha i ehekutá plannan benefisioso pa nos pais tur shete dia disiman.P’esei un biaha mas, mi ke invitá hende òf organisashon ku ta serio den nanpreokupashon, pa trese nan proposishon pa solushonnan dilanti. Gobièrnu tasinta papia i traha huntu ku tur hende ku ke yuda na un manera konstruktivo padesaroyá nos pais.Televidentenan i oyentenan, ta nos mes ta krea Kòrsou. Mi ta spera tur hendeta skohe na un manera konsiente kon nan ròl den desaroyo di nos pais lo ta.Pasó ta awor akí, i HUNTU, nos ta skirbiendo riba e páginanan di e buki nobo…,e historia di nos pais. Ban skirbi realmente huntu, i sòru ku e relato ta unupositivo ku ta sigui inspirá nos yunan i nos nietunan.Danki pa boso atenshon i pasa un felis anochi.
- Advertentie -


text:
Recientemente por a tuma nota riba e tema di adiccion na gaming ta bira mas grave. Di parti di FADA, trahado preventivo, Rubiella Toppenberg ya bisa cu ta un topico tristo pero e ta un problema local tambe.
Pa motibo aki FADA a bin cu un programa cu lo ser mustra na e ultimo siman di april, caminda comunidad lo por tin oportunidad di mira esaki den famia cu nan yiunan.
Durante e programa lo tin demostracion di kico adiccion den videogaming por haci, tambe lo tin entrevista di mayornan cu tin e problema aki cu nan yiunan y con e ta interveni den e hoben su bida diario. Caminda e hoben ta lubida haci les, come y baña.
E programa ‘learnnovate’ lo splica riba esaki y lo brina e tools conhuntamente cu testimonio cu ta biba den esaki y ta spera cu lo yuda e mayornan cu cualkier situacion cu e hoben ta pasa aden.
“Nos ta kere den prevencion, for di kleuter caba mester pone structura na muchanan pa evita nan bay hopi ora largo patras di un screen, tablet of telefon. Edad den adiccion ta varia, pero tin mucha cu 4 aña di edad por ta pega na un screen. Pero nos grupo ta bay entre hobennan di 12 cu 16 aña di edad cu tin e adiccion mas grandi.”


text:
Djaluna 23 di mei, Presidente di Parlamento di Kòrsou, sra. Charetti America-Francisca, a risibí na su despacho e Presidente di Parlamento di Sint Maarten, sra. Grisha Heyliger-Marten huntu ku grefir sr. Garrick Richardson. E delegashon di nos isla-ruman ta di bishita na Kòrsou den kuadro di instalashon di e Presidente di Korte Komún di Hustisia.
Durante e bishita, sra. Heyliger a haña un rekorido den e edifisionan di Parlamento, inkluso un splikashon ekstenso di e sistema di archivo. Tambe e presidentenan i grefirnan a enterkambia varios temanan ku den e trabou diario na Parlamento, ambos instituto ta konfrontá. E interkambio a sirbi pa, aun más, intensivá e relashonnan di trabou i sigui sostené otro den e tareanan na bienestar di pueblo.


text:
Y riba dje AVP no a percura pa esaki wordo entrega pa wordo aproba dia 15 di december venidero
Partido MEP a ricibi for di Informador documentonan di e situacion financiero di nos pais cu ta indica un deficit di casi 200 miyon florin. Cual sigur tawata un sorpersa pa Partido MEP aunke cu nos tawata na hultura cu e situacion financiero di nos pais no ta mucho bon.
Lider di MEP, sra Evelyn Wever-Croes, contestando e pregunta cu si realmente esaki tawata un sorpresa pa Partido MEP, saliendo for di e punto di bista cu pa 4 aña MEP a wak e desaroyo di e situacion aki y kendenan mester wordo teni responsabel pa esaki, y informando pueblo constantemente riba esaki, a bisa lo siguiente:
“Nos tawata na hultura cu e situacion financiero ta hopi malo por lo tanto esaki no tawata un sorpresa pa nos. Sinembargo e suma si tawata un sorpresa grandi pa nos.
E presupuesto di e aña 2018 mester tawata tin un surplus di 25 miyon florin segun e ley di CFT cu Mike Eman y su gobierno mes a bin cu n’e. Sinembargo, esaki no tawata e caso. Pa yega e meta aki ya caba ta algo dificil cu lo mester a haci hopi ahuste pa yega na dje.
Sinembargo, Gobierno di AVP a laga un buraco financiero di casi 200 miyon cual ta e prome reto cu un gobierno nobo ta sinta cu n’e. E di dos reto ta cu e presupuesto no ta entraga ainda y e mester a wordo entrega dia 1 september y e mester wordo aproba pa Parlamento pa dia 15 di december proximo. Y AVP no a mira e nececidad pa haci esaki.
E ley pa entrega e presupuesto dia 15 di December ta un ley nobo cu a bin door di CFT cu AVP mes a bin cu n’e pero nan mes no a cumpli cu n’e ni tene cuenta cu n’e.
Esakinan ta otro circumstancia cu ta complica e comienso di un gobierno di coalicion. Pero no ta imposibel. Pa cuminsa, ta importante pa nos haci un “quick scan” pa sa unda realmente nos ta para financieramente, informa comunidad di e resultado di esaki y di aki nos lo sigui traha riba nos plannan di solucion cu nos ta desea pa nos pais. Aruba lo conoce un gobierno serio, firme y duradero cu lo tin e vision y determinacion mutuo pa sanea nos situacion financiero”.


text:
Mi situashon a kambia despues di e petishon: revishon i komplementario
Kiko mi por hasi si mi leshon tòg a bira mas grave?
Si bo leshon ta resultá di ta mas grave òf a bira mas grave despues ku bo a haña un desishon di Schadefonds riba bo petishon, bo por entregá un petishon adishonal.
Pa un petishon adishonal Schadefonds tin mester di e dokumentonan médiko den kual tin pará ku e leshon ta mas grave ku loke a tene kuenta kuné den e promé desishon. Schadefonds ta evaluá e ora ei si ainda bo lo haña un pago mas haltu. Si bo leshon en bèrdat ta mas grave i un pago mas haltu ta korespondé na esaki, e ora ei bo ta haña e diferensia entre e dos sumanan depositá riba bo kuenta.
Dos ehèmpel di un situashon pa kua bo por hasi un petishon adishonal:
- Bo a keda finalmente hopi mas largu bou di tratamentu pa bo kehonan síkiko ku a tene kuenta kuné den e promé desishon.
- Bo leshon físiko ta resultá di ta mas grave tòg ku loke a tene kuenta kuné den e promé desishon. Ehèmpel: bo haña un tratamentu di kanal di rais di djente i a pone un djente pèrdí bèk. Despues ta resultá ku e djente ta morto i ainda mester rank’é.
Komo pariente di defuntu bo por solamente hasi un petishon adishonal pa gastunan di entiero i pa daño ku bo ta sufri dor di e pèrdida di e entrada di e defuntu. Bo por entregá un petishon adishonal na mes manera ku un petishon normal. Ofisina Yudansa pa Víktima por yudá bo ku esaki.


text:
Aruba
AVP: Ley cu kier introduci no ta bon studia
Tur empresa y instituto cu lo cay bou di e ley “Normering Topinkomens” a expresa cu nan no tin duda cu efecto di reduccion di salario lo “trickle down” y baha tur salario. Esaki basa riba e logica cu ora baha di un y e yega mas cerca of bou di esun cu ta cay bou di dje e situacion aki lo mester wordo corigi. E coreccion lo ta pa baha di e sguiente den e structura y asina e efecto lo sigui bay te na e ultimo den e structura salarial, manera nan ta yame e “salarishuis” of e “loonstructuur”. Tur ta bin abou.
Lider di AVP mr. Mike Eman ta bisa cu no ta Raad van Advies y e empresanan y institutonan so ta bisa cu e efecto lo “trickle down”. Den su comentario riba Raad van Advies su ponencia cu e ley aki lo afecta henter e structura di salario e propio Gabinete Wever Croes ta bisa cu e ta verwacht esaki. Gabinete Wever Croes ta contesta Raad van Advies cu e ley mes no lo baha tur salario, pero su efecto si lo causa e reduccion aki.
Mr. Mike Eman ta cita locual Gabinete Wever Croes mes ta bisa: “De normering van de topsalaris binnen de verschillende entiteiten zal mijn inziens uiteindelijk WEL moeten leiden tot een herziening van de totale loonstructuren in die ondernemingen”.
Raad van Advies ta adverti cu e ley aki no ta bon studia. ATA ta teme pa su efectonan riba nan capacidad profesional cu ta asina necesario pa mercadea turismo di Aruba. Banco Central ta bisa cu e ley lo fractura henter e structura di salario di e instituto monetario crucial aki pa stabilidad finaciero-economico di Aruba. Aeropuerto ta adverti pa daño grandi pa henter Aruba. E mesun preocupacionnan aki nos a tende di WEB, Elmar y SETAR, pero Gabinete Wever-Croes ta sigui riba rumbo desastroso aki. Lider di fraccion di AVP, mr. Mike Eman ta bisa cu nan fraccion ta haci nan parti, pero finalmente e doñonan di curpa lo mester tuma postura pa laga Gabinete Wever-Croes y e Coalicion MEP-RAIZ sa kico nan posicion final ta. Unabes cu e ley pasa e bala lo cuminsa lora na desbentaha di tur empleadonan, mr. Mike Eman ta teme.


text:
E Weganan Panamericano Lima 2019 a yega su final cu Aruba marcando historia cu nos prome medaya di e weganan.
Diadomingo anochi e mahestuoso 18 edicion di e Weganan Panamericano a yega su final. Sin duda e ciudad di Lima a score halto cu e dicho weganan. Pa 7or exacto a cuminsa cu un show artistico inspira pa e cultura peruano, cu a conta cu un creacion di 1,000 trahenan vistosos, sigur hopi colorido y unico den su estilo.
Despues a yama tur e paisnan participante na e weganan drenta e Estadio Nacional cu tabata repleto di hende. Mas cu claro mei mei tur pais, nos delegacion di Aruba y nos medayista Panamericano Mack van den Eerenbeemt cu tabata tin e honor di carga e bandera di Aruba. Aki cuater anja e ciudad di Santiago, Chile lo host e di 19 edicion di e Weganan Panamericano esaki na 2023. Dignitarionan di tanto Panam Sports, Peru y Chile a haci e acto di traspaso pa asina oficialmemte cuminsa cu e preparacion di e Weganan di Santiago 2023. Durante e anochi festivo e cantautor peruano Gina Marco Zignago a deleita tur presente cu su musica unico.
Nos atletanan sigur a haci nan maximo esfuerso y mustra e mihor di nan mes durante di e Weganan Panamericano na Lima, Peru. Den algun momento nos atletanan a luci y hasta haya e oportunidad pa competi pamun medaya mientras den otro momento e prestacion por tabata mas mihor. E nivel Panamericano ta uno haltisimo pero e hecho cu mayoria di nos atletanan a clasifica ta un muestra cu nos a yega e nivel cu e ta exigi.
Aruba sigur por ta satisfecho cu e prestacion di henter nos delegacion aki na Lima Peru


text:
Medio ambiente natural
Medio ambienteEditá
- E articulo aki ta uza ortografia di Papiamento. Lo aprecia si por mantene e articulo aki na estilo di Papiamento.
Medio ambiente natural o ambiente natural ta ensera tur ser bibo y no bibo cu tin interaccion na un manera natural, esta no artificial.[1] E termino aki ta wordo aplica cu frequencia na e planeta tera o partinan di esaki. E ambiente natural aki ta cubri e interaccion entre tur especie bibo, e clima y e recursonan natural cu ta afecta superviviencia humano y actividad economico. [2]
Islanan ABCEditá
Algun ehempel visual di un ambiente natural cu mester wordo preserva mientras ta duna acceso na bishitante:
Natural Pool Aruba
Parke Nacional Shete Boca na Corsou
Deporte di snorkel na Playa Funchi, Boneiru
Canamento den mondi na Saba


text:
Preisnan ta subiendo mundialmente: na promé lugá dor di e efektonan di COVID-19 i e retonan ku ta eksistí ainda den produkshon i transporte. Ademas di esaki, e situashon di guera na Ukraína tambe tin su efekto riba preis mundial di petroli, zeta dushi i grano.
Gobièrnu di Boneiru ta hopi alerta pa ku e situashon aki i ta tumando diferente paso pa por logra mantené òf mehorá forsa di kompra. Luna pasá Kolegio Ehekutivo di Boneiru a aserká gobièrnu Hulandes pa por baha aksèins riba gasoline. Esaki a duna komo resultado un kompensashon di 16 sèn riba preis di gasolin. Sin e redukshon di aksèins aki, preis di gasolin lo a subi ku 22 sen enbes di un subida di 6 sen.
Otro paso ku a tuma ta, ku a kuminsá sinta ku supermerkado i e produktornan i importadornan pa yega na un maneho i kòntròl di preis pa diferente produkto di nesesidat básiko. “Nos ta konsiente ku e situashon ta hopi preokupante. Pesey nos ta den konsulta ku e supermerkadonan i importadornan pa por yega na un sistema pa fiha preis máksimopa sierto produkto di promé nesesidat i ehekutá un kòntròl di preis hustu,” segun diputado Thielman enkargá ku asuntonan ekonómiko. Mester realisá ku ta importante pa implementashon di preis máksimo riba produkto i komustibel keda ehekutá na un manera balansá, di forma ku por sigui importá e produkto sin problema. Asina ta evitá ku no ta ofresé e produktonan mas, manera a sosodé den pasado.
Tur parti di e proseso pa produsí i trese un produkto seka e konsumidó ta aktualmente
afektá dor di e guera na Ukraína. E proseso aki ta konsistí di tur aktividat for di e orígen te
ora ku e konsumidó kumpra e produkto final. “Preis di grano, ku ta e kuminda pa galiña ku
ta pone webu, a subi drástikamente. Preis di gasolin pa transportá e grano for di su lugá di
orígen te na e kunukero di galiña tambe a subi. Tur esaki ta kòusa ku preis di e produkto
final, den e kaso aki webu di galiña, tambe ta subi.” Pa por garantisá kondishonnan hustu
pa produkshon lokal di webo, i alabes protehá interes di e konsumidó, lo bai ahustá preis
máksimo tambe pa webo di galiña produsí lokalmente.
Gobièrnu di Boneiru ta introdusí insentiva pa stimulá produkshon lokal di kuminda, i
próksimamente lo sinta ku gobièrnu Hulandes pa papia tokante e posibilidat pa redusí e
tasa di ABB riba sierto produkto i servisio. “Aunke e subida di preis ta un situashon
mundial, nos ta tumando diferente pasonan pa yuda mitigá e efektonan i limitá e òumento
di preisnan dor di bin ku diferente medida pa termino kortiku.


text: E MQ-9 Reaper ta un avión di eksplorashon sin tripulashon i e por bula for di distansia.Ku e tipo di sistema aki Defensa por kompilá informashon for di aire. E sistema ta konsistí di 4 avion, 4 stashon na suela i un aparato di komunikashon.Un piloto i un operador di sensor ta ehekutá e mishon. Nan no tin nodi di ta presente pa por kumpli ku e mishon aki.Esaki ta motibu pa kual e sistema ta keda yamá tambe RPAS (Remotely Piloted Aircraft System).Banda di esaki tin un tim di personal tékniko ku ta enkargá ku e parti di mantenshon di e avion i e sistemanan.Koninklijke Luchtmacht a risibí e MQ-9 Reaper den luna di febrüari 2022 i e sistema a keda konstruí den Karibe.Defensa ta hasiendo tèst ku e sistema desarmá na Kòrsou debí na e klima faborabel i e disponibilidat di espasio aéreo.Lo por usa e MQ-9 Reaper pa tareanan di Defensa den Karibe pa e.o. duna sostén na outoridatnan sivil i/òf pa hasi investigashon i supervishon.Tu esnan ku tabata presente a haña e presentashon i informashon risibí hopi interesante.


text:
ORANJESTAD – Diahuebs merdia, Minister di Husticia y Asuntonan Social Sr. Rocco Tjon, a bishita warda di polis na San Nicolas, pa asina combersa cu e personal y alabes mira e trabounan cu a wordo haci den cuadro di instalacion di e camaranan di siguridad na e wardanan. Dentro di poco lo bishita demas wardanan, pa asina brinda e debido atencion pa cu diferente proyectonan cu tin andando.
Segun e mandatario, actualmente tin diferente proyectonan chikito andando, pero cu ta sigur hopi importante pa e personal. Ta papia di proyectonan cu tin di haber cu infrastrucutura, camaranan y access control cual pronto lo bay bira un realidad. Durante e bishita na warda di San Nicolas, Minister Tjon a combersa cu e districtschef Sr. Young, kende a duna un rond leiding y a expresa kico tur ta e necesidadnan cu nan tin actualmente como tambe e prioridadnan di e personal. A base di esaki, Ministerio di Husticia y Asuntonan Social hunto cu alto mando di Cuerpo di Polis lo delibera con lo por percura pa haci inversionnan necesario pa por surpasa e retonan aki.
For di banda di Ministerio di Husticia y Asuntonan Social a sinta cu personal di bedrijfsvoering di recherche, algemene dienst como tambe di sectie bijzondere verordeningen, y a comunica cu ful e districtleiding. Manera ya a wordo menciona na varios ocasion, un di e mensahenan cu a comunica na nan ta, cu tin e recursonan disponibel, pues ta importante pa haya e peticionnan na ora, pa por procesa esaki pa di e forma aki por percura pa adkiri e materialnan cu nan tin mester di dje.
Por ultimo, e mandatario a indica cu lo sigui bishita e otro wardanan, mirando cu tin diferente proyectonan di limpiesa y iluminacion andando, cual ta hopi importante pa asina eleva siguridad. Ademas di esey, e proyecto di camara y di access control ta andando, pa amplia e siguridad pa personal.


text:
The content originally appeared on: Diario
ORANJESTAD (AAN): Oficialnan di Jeugd en Zeden Politie (JZP) hunto cu demas funcionarionan a yega di sorpresa Diabierna na e cruzada di Orinocostraat y Missouristraat na San Nicolas,
pa asina ehecuta un orden di detencion contra un persona kende ta sospecha di a Abusa Sexualmente di su mesun yiu muher.
Esaki a socede den oranan di mainta, y nan a rondona e cas pa evita cu e por a huy for di porta di cushina.
Di e forma ey, oficialnan di JZP a detene e homber Wilfred Antoni G.M. Gario, naci dia 7 di Juli 1969 na Aruba (pues tin 52 aña di edad).
El a wordo hiba den vehiculo policial, y mesora a bay cune di eynan. Testigonan a bisa cu nan a mira con autoridad a keda eynan pa algun rato ta revisa par di cos, y a hasta mira nan cu trapi ta subi y check algo na e dak.
Na final, testigonan a mira cu autoridadnan a confisca e.o. un Laptop Computer y tambe Smartphone di dje, y tur esaki awor lo bay haci un investigacion forensico riba nan pa mira “ki tur secreto” nan por topa cune.
Mientras tanto, tanto Vocero di Polis Lito Lacle, y tambe vocero di Ministerio Publico, Ann Angela a confirma cu e detencion a tuma lugar.
Segun Lacle, e ta un investigacion cu a cuminza desde aña 2019, na momento cu su propio yiu muher e tempo ey ainda no tabata tin e edad di 16 aña.
For di e keho cu e yiu muhe mes a entrega contra su tata, oficialnan di Polis mester a haci un investigacion riguroso y extenso.
Despues di haya tur e informacion necesario, a presenta e dossier na Ministerio Publico, y aki Fiscal a haci revision y a conclui y opina cu tin suficiente base pa duna JZP e ordo pa detene e conocido cantante y compositor Antoni Gario. E tabata coordinador tambe di ex-Ministro Mike DeMeza durante Gabinete Mike Eman.
Den pasado caba, Gario a yega di wordo deteni caba pa caso similar, esta na Juli 2019 el a keda deteni como sospechoso di Abusa Sexualmente di un mucha muher di 14 aña di edad. Pero ora cu e investigacion a start e tempo ey, e mucha muher a cambia su declaracion boluntariamente, y ora cu Fiscal a haya sa esey, mesora a laga Gario den libertad como 5 dia despues.
Pero awor na 2022, ta parce cu tin prueba mas fuerte, y pesey e interogacion a cuminza desde ayera caba.
Polis ta corda pueblo, cu pa Cuerpo Policial por resolve y investiga mas casonan asina aki cooperacion y informacion di pueblo di Aruba ta hopi importante, pesey nan ta pidi si bo tin cualkier informacion yama e Tipline di Polis cu ta: 111-41. Nan ta garantisa cu bo ta keda anonimo.


text:
Atraco ariba señora den Shellstraat a resulta den un denuncia falso.Dia 4 februari 2021 un señora a pone central di polis na altura cu saliendo for di un casino ela wordo atraca den Shellstraat net pariba di Royal Plaza.
Atracoteam a disidi di hasi loke nan ta jama un buurtonderzoek y a revisa tur e cameranan den e vecindario. Ariba niun no por a detecta cu enberdad e señora a wordo atraca.
Awe Atracoteam a disidi di bay interoga e señora, confrontando e señora cu loke nan investigacion a conclui. E señora a bin admiti cu ela inventa e storia. Despues di a tuma su declaracion como sospechoso ministerio publico a lage den libertad.
Pa Cuerpo Policial por resolve mas caso cooperacion y informacion di pueblo di Aruba ta hopi importante pesey nos ta pidi si bo tin cualkier informacion jama nos tiplijn: 11141. Nos ta garantisa cu bo ta keda anonimo.


text:
Deporte
Oscar de la Hoya: “Ortiz ta mas ku kla pa Crawford”…
Segun e promotor di Vergil Ortiz Jr. su bòksdó ta mas ku kla pa bringa kontra di e kampeon mundial Terence Crawford.
This content is exclusive for members
Register or login to unlock this article
E bòksdó di 22 aña despues di e kombate a rekonosé ku ta su deseo di bringa e kampeon ku ta Terence Crawford.
Algun analista di bòkseo ta pensa ku e kombate kontra di Terence Crawford ta dimas pa e hóben bòksdó di 22 aña.
Terence Crawford su rekòrt ta 37-0, ku 8 nòkout.
Oscar de la Hoya ku ta promotor di Vergil Ortiz a bisa ku su bòksdó ta mas ku kla pa un pelea vs Terence Crawford.
Vergil Ortiz
Deporte
Segun rumornan persistente: Feyenoord Ke Trese Tahith Chong…
Tin rumor persistente ku e tim di Feyenoord di Rotterman ta hopi interesá pa trese Tahith Chong.
E futbolista YDK ta firma ku Manchester United te ku 2023.
Feyenoord lo ke kumpra Chong ku a kuminsá ku nan na Rotterdam.
No ta konosi ku Manchester United ta interesá pa bende Chong.
Deporte
Hensley si tei… 3 “Coach” Di Yankees Inaktivo… Nan a subi 1 “Coach”…
• E tim di New York Yankees tin manera un krisis entre nan “coachnan”.
New York Yankees a informá ku Joe Espada, Omar Lopez i Dan Firova ta inaktivo debi na salud.
New York Yankees a subi for di triple A Wladimir Sutil pa reforsá e “coaching staff”…
Deporte
Pa HHW: Wladimir, “Coco” Balentien den selekshon di reino… Dia 8 di yüli Ta Start…
• Wladimir, “Coco” Balentien, YDK ku tin e rekòrt di homerun den baseball profeshonal Hapones ta enkabesa e ofensiva di Selekshon di Reino ku ta hunga den Haarlemse Honkbal Week ku ta start dia 8 di yüli próksimo den Pim Mulier Stadion na e siudat di Haarlem.
Kòrsou tambe lo partisipá den e kompetensia aki.
Fuera di “Coco” Balentien den e representashon di Reino tin peloteronan manera: Kevin Josephina, Juremy Profar, Dashenco Ricardo.
I pitchernan manera: Kevin Kelly, Shairon Martis i Juan Carlos Sulvaran.
Daily Nobo
Segun rumornan persistente: Feyenoord Ke Trese Tahith Chong…
Hensley si tei… 3 “Coach” Di Yankees Inaktivo… Nan a subi 1 “Coach”…
Pa HHW: Wladimir, “Coco” Balentien den selekshon di reino… Dia 8 di yüli Ta Start…
Apesar di ta leshoná: Ozzie Albies lider 2B Di Voto LN All Star Game…
Yankees a kai 2-1 vs Astros: Oscar:”Nos a pèrdè, pero tremendo wega”…
Gibi Bacilio na konferensia di mesa rondó na Hulanda: Awor sí Hulanda mester pidi pordon honesto Pa daño hasi durante eksklabitut…
Tur kaminda tin skarsedat di personal: Na unda tur trahadó di Hulanda a keda ?
Barcelona no ta entrega: Bayern ta pidi 60.000.000 pa “Lewa”…
Tin indikashon fuerte: Hulanda ainda lo no ta pidi despensa pa su pasado di esklabitut
Segun hendenan ku ta na altura: Yankees lo hasi Judge pelotero miho pagá… No kontrakt largu si…
Trending
-
Lokal3 days ago
Gibi Bacilio na konferensia di mesa rondó na Hulanda: Awor sí Hulanda mester pidi pordon honesto Pa daño hasi durante eksklabitut…
-
Lokal3 days ago
Tur kaminda tin skarsedat di personal: Na unda tur trahadó di Hulanda a keda ?
-
Deporte3 days ago
Barcelona no ta entrega: Bayern ta pidi 60.000.000 pa “Lewa”…
-
Lokal3 days ago
Tin indikashon fuerte: Hulanda ainda lo no ta pidi despensa pa su pasado di esklabitut
-
Deporte3 days ago
Segun hendenan ku ta na altura: Yankees lo hasi Judge pelotero miho pagá… No kontrakt largu si…
-
Deporte2 days ago
Apesar di ta leshoná: Ozzie Albies lider 2B Di Voto LN All Star Game…
-
International3 days ago
Putin a atvertí ku lo bai tin un di tres Gera Mundial si nan ataka Crimea
-
Lokal3 days ago
Defensa a sostené outoridatnan lokal durante ku tormenta tabata pasando Aruba i Kòrsou


text:
Ta konosí ku hopi Antiano no ta gusta músika klásiko. Hopi hende ta kere ku músika klásiko ta prosedente for di Oropa i no ta kuadra ku nos kultura. Asta tin hende ku ta haña músika klásiko laf, mientras ku nan nunka no ta skuch’é. Pues nan opinion no ta basá riba análisis i eksperensha propio, sino riba ignoransia.
ARCO ta kolektando videonan di músika ekstraordinario di tur parti di mundu. Nos ta buskando piesanan konosí òf ménos konosí ku nos ta konsiderá ekselente. Den e kuadro ei nos a selektá un piesa di e konosido kompositor Edward Grieg di Noruega.
Su muzik ta klásiko. Si bo no sa skucha e tipo di músika aki, nos por bisa bo solamente: ‘Purbele’. Bo no tin nada di pèrdè. E piesa aki plùs esun akibou (‘Un anochi riba un montaña kalvo’) ta realmente ekstraordinario. E piesa di Grieg lo pone bo kurazon bati duru duru. E tenshon ta build up tremendo, te ora e ta eksplotá den un klimaks di bos ku welek fenomenal.


text:
The content originally appeared on: Diario
ORANJESTAD (AAN): Riba Diamars, Prome Minister Evelyn Wever-Croes a anuncia cu Gobierno di Aruba ta trahando riba un areglo nobo di VUT.
E areglo aki ta conta pa e ambtenaarnan cu ta den servicio di Gobierno.
E areglo di VUT aki ta cuminsa dia 15 di juni y lo tin un duracion di dos luna. Esaki ta un duracion pa esnan cu ta interesa por inscribi y aplica. Na momento cu un ambtenaar aplica, e por specifica ki tempo e lo kier tuma e VUT.
Areglo di VUT: E asina yama VUT ta un areglo cu Gobierno ta ofrece na empleadonan publico y ta enfoca riba esnan cu tin un edad casi yegando na pensiun of otronan cu kier busca un trabao den sector priva.
E ta un suma cu ta worde paga mensualmente na 90% di salario durante e prome aña, 80% e di dos aña y 70% e di tres aña. Kiermeen pa tres aña e ambtenaar ta haya parti di su salario cu e tabata tin den Gobierno mientras e ta ahusta, bay den un negoshi nobo, ta bay otro caminda of ta warda pa por tuma pensioen.
Mas flexible: E biaha aki, DIARIO a compronde cu e VUT aworaki ta poco mas flexibel. Ta bay tin algun aplicacion na unda cu e ambtenaar lo por nota cu aworaki si ta posibel pa e aplica riba VUT loke cu no tabata posibel p’e den pasado. Importante si ta keda e conseho di hefe di departamento.
Gobierno mester por confia cu e hefenan di departemento tin un bon bista kico ta bay pasa den su departamento. Mas importante cu Ministernan pasobra nan no tin voz den ken si y ken no ta haya VUT pasobra esaki ta regla pa politica ta poco leu di dje. E limitacionnan cu tabata tin den pasado, si ta ‘kader functies’, awor si ta posibel pa nan por tuma VUT.
Excepcionnan pa esnan cu ta traha den enseñanza: Tambe tin un areglo pa esnan cu ta traha den enseñansa cu tampoco tabata posibel pa haya VUT den pasado. Awor bou di cierto caso excepcional, ta bay ta posibel. Ta pensa akinan di personanan cu tin cierto edad of cantidad di aña di servicio of cu tin problemanan di salud y door di esey no por funciona mes bon mas. Ta logico cu no por habri VUT pa tur esnan den enseñansa pasobra ta importante mantene nos docentenan cu ta esunnan cu mester yuda nos educa nos hobennan na Aruba.
“Nos ta trahando pa e VUT aki drenta na vigor otro siman diaranson dia 15 di juni. Si bo tin pensa di tuma VUT, bo tin 2 luna pa haci bo aplicacion indicando ki tempo bo ta desea di tume.
Si bo no ta sigur si bo kier tuma VUT of si bo no ta sigur si e ta combini bo, bo por tuma contacto cu Recurso Humano y nan lo yuda bo haci un calculacion di por ehempel cuanto aña di servicio mas bo tin y cuanto e suma ta cu bo por haya. Nan ta contesta tur bo preguntanan pa asina bo por tuma un decision balansa y basa riba informacionnan corecto.
Cu esaki, Gobierno di Aruba ta purba baha nos gastonan di personal y ta duna esnan cu ta traha den departamentonan publico oportunidad pa cuminsa algo otro riba nan mes of den sector priva”, Prome Minister a duna di conoce.


text:
Michelangelo Martines
Personalia:
Bernard Denzil Whiteman, nasé na Korsou, 20 augustus 1954
Estudionan:
Skol Básiko i Avansá na Korsou i a graduá den e promé promoshon di Bachijer VWO na 1974.
Estudio di Medisina na Colombia na “Universidad del Norte” i a graduá komo Médiko General na 1981.
Trabounan:
1983 – 1984
Médiko Residente den Sint Elisabeth Hospital den área di Neurocirugia, i Gynecologia i Obstetrisia.
1984 – 1994
Médiko di Kas na Sentro Mediko Kas Chiquitu, Médiko
Koordinadó di Kwido Primario, Hefe di Kwido Médiko, Hefe
suplente di Servisio di Salud di Territorio Insular di Korsou.
1994 – 2010
Direktor di Salud di Antias.
2010 – 2012
Inspektor General di Salud di pais Korsou.
2013 -2015
Minister di Salud, Medio Ambiente i Naturlesa di Korsou.
2015 – 2016
Minister President di pais Korsou.
For di Oktober 2018 Lider Politiko di Partido Pueblo Soberano di
Korsou.
Trabou Voluntario:
1984 – 1993
Comandant Veldgroep Rode Kruis Curaçao.
1993 – 2012
Colonne Commandant Rode Kruis.


text:
AQUALECTRA TA BENDE SU ADORNONAN DI ‘PASKU-FIESTA DI LUS’ PA TRAHA LUGÁ PA E SIGUIENTE GENERASHON DI ADORNO DI FIN DI AÑA PA KÒRSOU
Willemstad 30 di Mei 2022- Adorno di nos sentro di siudat i vários area públiko rònt Kòrsou ta parti di nos ambiente ku ta hasi nos pueblo su fin di aña unu speshal i típiko di nos. Aqualectra for di inisio a kontribuí na e ambiente aki dor di pone e ophetonan di adorno i iluminashon speshal den e sentro di siudat i den areanan hopi trafiká. Awor a yega momento pa krea e siguiente generashon di adorno di Kòrsou pa fin di aña.
Pa por traha lugá pa esaki, riba dia 4 di Yüni próksimo Aqualectra ta tene un benta públiko di tur e ophetonan ku a keda usá, durante di e añanan tras di lomba, pa dòrna nos siudat i areanan públiko.
Esnan interesá por mira e ophetonan riba e mesun djasabra 4 di Yüni entre 9’or di mainta pa 3’or di atardi na lots BV3 na Parke Industrial na Brievengat. E benta ta tuma lugá di 3’or pa 4’or di atardi na e sitio menshoná. Benta ta bai na esun ku hasi e mihó oferta. Pa mas informashon por tuma kontakto ku Señor T. Ignetia na telefòn 515-5908 òf e-mail t.ignetia@aqualectra.com.
Aqualectra lo bende un gran kantidat di opheto manera e Papa Paskunan grandi, e binánan, robòt, pòpchinan di sneu, padelstulnan, palunan di Pasku, e adornonan pa pone den palu di lus i tambe e lusnan estilo ‘ropelights’. E adornonan lo ta repartí riba parsela i esnan interesá lo por hasi oferta pa kada parsela individual. Abase di e ofertanan ku drenta, Aqualectra lo evaluá na ken ta bende artíkulonan den e parsela spesífiko. E persona òf kompania tin 5 dia pa hasi pago na Aqualectra.
Miéntras tantu Aqualectra a kuminsá hasi e trabounan preparatorio pa traha e siguiente generashon di adorno pa nos sentro di siudat i algun area públiko kaminda tin hopi trafikashon. Aqualectra ta spera pa atrabes di e proyekto aki tambe kontribuí na nos bienestar.


text:
ORANJESTAD – Ultimo por a nota cu gobierno kier cuminsa cobra pa recohe sushi di cas entrante 1 di januari 2019 ,e suma di 25 florin tur luna pa adres.
Nos di partido CURPA ta kere cu e sistema aki no ta justo. Dicon ?
- Tin hopi hende cu ta doño di un tereno cu no tin cas ariba dje y no tin mester di e servisio aki. Pero lo tin di paga 300 florin pa anja.
- Hopi adres na Aruba tin apartement tin biaha mas cu tres, como resultado cu e doño lo bai paga solamente 25 florin pa recoje sushi en bes di 100 como e cas tambe ta riba e mesun percela. Esaki no ta justo.
- Pagamento via grondbelasting no ta e forma corecto, pasobra ta un biaha pa anja ta paga grondbelasting y Serlimar ta keda cu problema di cashflow.
Pesei partido CURPA ta kere, pa ta mas eficiente mester cobra e servisio di recoje sushi di cas den e cobransa di awa, asina tur persona cu ta hasi uso di un meter di awa lo tin e obligashon di paga esaki tur luna, dje manera aki Serlimar lo no bai tin problema administrativo pa cobra of core tras di placa, creando asina un manejo sano pa cumpli cu su debernan mensual, E manejo aki ya ta conosi caba na Merca y na nos hermana isla Corsow, y ta traha excelente.
Aplicando e sistema aki, hasta lo por pensa pa pone esnan cu ta conecta ariba e sistema di riolering paga un suma, ya cu pa anjanan caba ta usando e riolering SIN PAGA PE, mientras cu si tin cas cu tin di paga tur luna pa chica pos.
Dje manera aki nos di partido CURPA kier a mustra e pueblo di Aruba un bes mas cu ARUBA por wordo goberna …SIN MEDIDA…


text:
Kralendijk – Koninklijke Marechaussee (KMar) i Kuerpo Polisial Hulanda Karibense (KPCN) riba djabièrnè 18 di yüni a tene diferente kòntròl konhunto. Den atardi a tene un akshon di listramentu preventivo na aeropuerto, miéntras na entrada di Aeropuerto Internashonal Flamingo simultaniamente a tene un kòntròl di tráfiko. Mas lat den anochi a tene kòntròlnan di tráfiko riba Kaya Korona i Kaya C.E.B. Hellmund.
Marechaussee tin e intenshon pa organisá akshonnan regularmente kaminda lo listra preventivo, si ta posibel den koperashon ku diferente partnernan di kadena. A base di Lei di Arma BES, KMar i KPCN tin e outoridat na aeropuerto pa listra personanan, nan bistí i kontrolá nan ekipahe riba presensia di arma, sin ku tin sospecho. E kòntròl aki tin komo meta pa oumentá siguridat rondó i na aeropuerto. A selektá i someté pasaheronan i otro persona presente durante e akshon arbitrariamente na e listramentu.
Durante di e kòntròl di tráfiko ku a tuma lugá na entrada di aeropuerto, ámbos partido tabata kontrolá entre otro si personanan tabata den poseshon di un prueba di reibeweis- i plachi di number. Parti anochi bou di guia di KPCN a prepará dos otro kòntròl di tráfiko. Durante e akshon aki a haña un machete i a konfiská un kantidat chikitu di mariwana. Banda di esaki a duna un total di 37 persona ku a violá e lei di di tráfiko, prosèsferbal i a para un estranhero ilegal i a pasa e over pa e departamento di supervishon di estranhero di KPCN.
Lesa tambe:
- Biblioteka Nashonal Aruba ta organisá aktividatnan den fakansi grandi
- Kontrolaria General: gobièrnu i parlamentu no ta reakshoná riba petishonnan pa kòntròl ku nan mes a pidi
- Causeway Bridge na Sint Maarten tin problema pa sera bèk
- Kolegio ehekutivo i PDB tur dos lo konta tokante na biaha pa Hulanda riba djarason
- E aña aki atrobe hopi alumno a slag na SGB


text:
ULTIMO ORA.
BONEIRU.
A ENKONTRA KURPA SIN BIDA DI UN DAMA NA UN KUNUKU NA PLAYA GRANDI.
TIN TUR INDIKASHON KU TA TRATA DI E DAMA MEXICANO PERDI.
Awe tardi net despues di 6pm outoridatnan di e team investigativo a bai dirigi na un kunuku ku ta situa na playa grandi net pabou di e dam grandi.
Aki nan a bin topa ku un graf basta fresku y ora outoridatnan a koba a bin topa ku un kurpa sin bida di un dama.
E tatuahe na su brasa drechi ariba a yuda outoridatnan indentifika e dama.
Aunke ku e no ta ofisial ahinda tin tur indikashon ku ta trata di e dama Adriana Morales de Florencio di 23 anja di edat ku ta perdi for di 20 di april.
Tin un sospechoso detene ku ta e homber R.S. y tambe un arma di kandela konfiska durante un entrada hudisial ku a tuma lugar ayera nochi.
A konfiska tambe e auto di R.S.
Ainda mester saka afo kon e dama a muri.
Investigashon ta den full swing y outoridatnan tin e kunuku hermetikamente sera.
No ta deskarta ku mas detenshon lo por kai den e kaso.
Ta e investigashon lo determina tur kos.
Ainda mester saka afo kiko precies e rol di sospechoso tabata.
Un kaso hopi tristu y lamentabel.
E mama ku e tata di Adriana a kaba di yega Boneiru tambe algun ratu pasa.
FORSA NA E FAMIA NAN.
FUENTE: AIMED AYUBI.
NOTISIA KU BO POR KONFIA.
Update!
Info OM BES:
A haña restunan mortal
Relashoná ku e investigashon pa e dama perdí for di djaweps 20 di aprel na Boneiru por informá ku funshonarionan di polis KPCN i OM BES a ehekutá un buskeda awe tardi i anochi riba un tereno na Playa Grandi den bisendario di dam Grandi. Esaki relashoná ku desaparishon di e dama Adriana Morales de Florencio di Mexico. Por konfirmá ku bin haña e restunan mortal di un persona.
E investigashon forensiko riba i bandi di e kurpa ta andando. E investigashon ei ta entre otro pa determiná si ta trata aki di e dama perdí. Polis i OM ta tene kwenta sinembargo debidamente ku esaki.
Mientrastantu a pone famia di Adriana Morales de Florencio na altura di e hayasgo di e kurpa.
E investigashon ta kontinuá.
Stoffelijk overschot gevonden
In het onderzoek naar de sinds donderdag 20 april 2017 vermiste vrouw Adriana Morales de Florencio uit Mexico hebben functionarissen van het Korps Politie Caribisch Nederland (KPCN) en het Openbaar Ministerie (OM) BES vanmiddag en vanavond op Bonaire een terrein doorzocht bij Playa Grandi in de nabijheid van Dam Grandi. Daarbij is een stoffelijk overschot aangetroffen.
Het forensisch onderzoek bij en aan het lichaam is in volle gang. Dat onderzoek is mede bedoeld om vast te stellen of het om de vermiste vrouw gaat. Politie en OM houden daar wel ernstig rekening mee.
De familie van Adriana Morales de Florencio is over de vondst van een stoffelijk overschot inmiddels geinformeerd.
Het onderzoek wordt voortgezet.


text:
Siman 8 – Dakota a bin di atras pa gana River Plate 2-1. River Plate a bai ariba tempran den e partido na minuut 4 cu gol di Steven Martes, Dakota a empata na minuut 47 pa medio di Albert Francis, y e gol di victoria pa Ricky Hodge na minuut 64. Dakota ta keto bai lider di e campeonato actual cu 19 punto, River Plate ta keda cu 3 punto.
Division Honor
Dakota ta gana River Plate 2-1
More in Division Honor
-
Dakota ta corona campeon di Division Honor, ganando RCA den un final pa prome biaha desde 1983
Antesala di e final Dakota ta campeon un biaha mas, nan di 17 titulo,...
-
Playoff final di Division Honor 2021-2022 a yega, Dakota ta enfrenta RCA p’e titulo
Un final Clasico E gran final di Aruba su futbol alfin a yega, y...
-
Dakota y La Fama ta pika dilanti y ta ‘un-dos’ riba tabla di playoffs – resumen y antesala
Despues di dos fecha di Playoffs 2022, Dakota ta keda invicto cu dos victoria...
-
Playoffs Division Honor 2022 a cuminsa – ken ta favorito pa bai final?
Playoff di Division Honor a cuminsa cu dos partido den e prome rond di...


text:
juegos de playa sur americano
-
News
Prome dia di competencia pa Duo Damas
Maud Celaire y Dominique Hopman ta conta di nan prome dia di competencia aki na Rosario. Maud Celaire y Dominique…Read More »
-
News
Aksel y Sander contento di prome dia
Aksel Samardzic y y Sander Castro ta conta di nan partidonan cu nan a hunga aki na Rosario. Tur dos…Read More »
-
News
Duo Mix di Beach tennis ta gana
Duo Mix di Beach Tennis tambe ta gana aki na Rosario Aksel y Dominique a enfrenta Alejandro Peizoto y Maria…Read More »
-
News
Maud y Dominique ta sigi
Maud Celaire y Dominique Hopman a enfrenta Maria Rivera y Francisca Gonzalez di Chile E duo di Beach Tennis femenino…Read More »
-
News
Aruba vs Venezuela den Beach Tennis Masculino
Sander Castro y Aksel Samrdzic a enfrenta e duo di Venezuela Ramon Maluff y Carlos Alvarado. E equipo di Aruba…Read More »
-
News
Dominique ta cay venci di Rafaella
Dominique Hopman a enfrenta Rafaella Miller di Brazil. Dominique a topa un contrincante hopi fuerte den e prome round di…Read More »
-
News
Sander tambe a mira accion
Sander Castro tambe a mira accion awe na Rosario den singles di beach tennis. Sander a enfrenta e Chileno Alexander…Read More »
-
News
Maud a enfrenta Jessica
Maud Celaire a enfrenta Jessica Orselli di Argentina. Por a wak cu e contrincante di Maud tawata hopi fuerte y…Read More »
-
News
Beach Tennis a cuminsa
Beach tennis a cuminsa Prome atleta pa cuminsa su competencia di Beach Tennis a bira Aksel Samardzic. Aksel a enfrenta…Read More »
-
News
Aksel kier medaya na Rosario
Aksel Samardzic ta cla pa inicia su competencia aki na e Weganan di Playa Sur Americano na Rosario#equipoaruba #rosario2019 Posted…Read More »


text:
Lucha kontra di kanser na Korsou
Tempu ku Reina Wilhemina a kumpli su di 50 aniversario komo Reina di Reino Hulandes, a kolekta sèn na tur e íslanan (ku despues lo a forma Antias Hulandes) pa asina por hasi un regalo na Reina Wilhelmina.
Na tur a kolektá un suma di 6.371.60 florin. E ora ei Reina Wilhelmina a duna pèrmit pa usa e suma aki pa lanta un fundashon ku lo karga su nòmber i ku lo tin komo meta ofresé tratamentunan médiko na pashèntnan di kanser di menos rekurso. Debí ku despues di a baha for e Reinado ela haña e titulo di ‘Prinsesa’, a yama e fundashon na Korsou Prinses Wilhelmina Fonds.
E kangreu ta konosí rònt mundu komo e símbulo di kanser. Pesei Prinses Wilhelmina Fonds a pone e kangreu den su logo komo símbulo di e lucha kontra di kanser..
E fundashon tin komo meta: kombatí kanser den e esensia mas ámplio di e palabra.


text: Diabierna anochi e caminda dilanti di Riu Hotel riba J.E Irausquin Blvd tabata un desaster. Peatonnan no tabata por a ni cana pariba di caminda y bo cana pabou mes ta un holor desagradabel tabata dal e hendenan debi cu e riool a bay completamente over. No tabatin caminda di pone awa ta manera cu awa a basha. Di biaha personal di DOW a drenta accion pa pone baricada y Polis tambe presente pa dunanan un man. Di biaha a cuminsa bay wak kico por a pasa cu e mashin cu no lo a suministra e awa pa Bubali Plas, y a keda pega un caminda.


text: Diaranzon anochi a drenta informe di cu a scucha 2 sonido di tiro y un auto a sali core bay na Madiki Kavel, mesora a dirigi patruyanan na e sitio. Na yegada di e patruya a bin compronde cu aki lo tabata trata di un sonido di 2 tiro y un auto preto lo a sali core bay den direccion di Caya Frere Caspar pero ora puntra algun hende den e vecindario pero nan a bisa cu nan no a tende nada pero asina mes a sigui investiga y a bin topa cu un auto preto pero ningun hende aden. Polis tin atencion pa e caso aki.


text:
Oranjestad – Recientemente Minister di Cultura a duna un reconocimento na sr. Robert Jeand’or pa su aporte grandi na culturadi Aruba y pa su digno representacion y acohida di su talento y musica den exterior riba tarima local y internacional.
Robert a lanta na Madiki den un cas y famia di musico. Ya for di chikito na edad di 5 aña e tabata scucha radio y tabata bati su man riba ritmo di e canticanan. Su tata a descubri su interes pa musica y a siñe toca cuarta y despues guitara. Robert a haya les di canto di Rufo Odor, les di conocemento musical cerca Eddy Bennet y ela bay les di musica na Academia Musical di Aruba.
Su trayectoria musical a inicia ora cu ela bay cuminsa toca den e grupo di Aguinaldo Blancas Palomitas. Robert a toca den variosprograma na TeleAruba, na varios restaurant y tambe hotel. Den añanan 70 Robert a cuminsa toca cu e agrupacion musical Los Juveniles hunto cu Vincente Kelly y cu e banda aki Robert a cuminsa bira famoso. Cu Los Juveniles Robert a sali tres biahaconsecutivamente Rey di Tumba na Aruba, e prome tripel corona den historia di tumba na Aruba. Na total Robert a sali cinco biahaRey di Tumba.
Robert a toca cu varios agrupacion musiconan di fama mundialmanera Los hijos del Rey na Sto. Domingo cu e tempo ey nan tabatae banda mas gusta na Sto. Domingo. Cu Los Hijos del Rey, Robert a biaha y duna presentacion na diferente pais, ela presenta entre otrona New York den Madison Square Garden como 6 biaha y cu JohnyVentura 8 biaha y 5 biaha ela canta dilanti di 24 mil hende.
Ela biaha tambe na Europa cu Los Hijos del Rey. E temporada akitambe ela cuminsa graba como musico den studio di grabacion y elagraba alrededor di 1000 produccion, entrenan LP, cassette, CD y tambe jingle comercial. Robert tabata biaha bay bin entre Aruba y Sto. Domingo pa despues e establece su mes na Sto. Domingo pa un temporada. Ela toca na Sto. Domingo, na Puerto Rico, New York, Hollywood y na Miami. Na Colombia ela toca na Barranquilla, Bogota y Medellin. Ela participa tambe na Festival di Viña del Mar na Chile y e banda a gana Antorcha de Plata. Robert a compañatambe e cantante Cubano popular Celia Cruz mas cu 10 biaha comobahista y como corista. Tambe ela compaña Johny Pacheco comocorista. Robert a graba 4 produccion di CD cu e artista internacionalJuan Luis Guerra y tambe a fungi como corista, bajista y tocado di maraca. Na fin di añanan 80 ela regresa Aruba y a pone un fin na sucarera musical internacional. Ora ela regresa Aruba despues di a forma parti di e agrupacion La Nueva Fuerza ela lanta su mesunbanda ‘Robert y su Solo Banda Show ‘na aña 1992. Robert y suSolo banda Show tambe ta acompaña e grupo di carnaval Los lagabay. Un grupo conoci pa su tremendo ambiente y a crece den paradadi carnaval.
Robert ta cantante, areglista, compositor, bajista, y guitarista. E ta lider di banda y ingeniero di musica, su pasion ta musica, e kier pa e musica zona bon. Musica puro sin nada computerisa. Locual ta sobresali den Robert na esnan cu a traha cune ta e disiplina y respetcu e tin. Tur cos ta bay na ora y organisa.
Ela ricibi tambe varios premio tanto local como internacional.Robert ta casa cu Vivian Geerman y nan tin un yiu homber Robert Reinier cu tambe ta un musico, e ta un timbalero. Robert tin un otroyiu muhe Anoushka Jeand’or cu a sali e prome Reina di Tumba den historia di Tumba di Aruba.
Na nomber di Gobierno, Minister Maduro a gradici Robert pa tur e añanan cu ela dedica na musica, pa deleita y tambe pa exportamusica rond mondo y alabes promove nos Pais Aruba, pa e dedicacion tanto profesional como boluntario, pa e contribucion nacultura di musica y pa e forma energetico di trece informacion y especialmente pa yuda nos hobennan. E mandatario a desea Robert tur clase di exito y ta spera di por sigui disfruta di su proyectonanmusical.